అసలు, ఇది ఎక్కడి నుంచి మొదలుపెట్టాలో నాకు తెలియలేదు,
కానీ ఎలా మొదలుపెట్టాలో మీరే ఐడియా ఇచ్చారు.
ఏంటి అది?
మన మధ్య ఉన్న బంధం ఏంటని మీరు అడిగారు.
అంతకుమించే అడిగాను అనుకుంటా. "నువ్వు ఎవరు?" అని.
ఎందుకంటే, మీరు చేసినవి చాలా చూశా.
కొన్నిసార్లు భూతంలా, కొన్నిసార్లు భగవంతుడిలా అనిపించారు.
కొన్నిసార్లు మీలాగే కనిపించారు.
నేను ఎవరితో మాట్లాడుతున్నానో తెలియాలి. నువ్వు నమ్మదగిన స్నేహితుడివేనా?
లేక ఎవరో అనామకుడివా?
ఎవరు నువ్వు?
ఇదంతా నటన.
కూలి జనం కోసం నటిస్తున్నావా, కుబేరుల కోసమా అన్నది తెలుసుకోవాలి.
నువ్వు మాట్లాడేవారి లక్ష్యాలు ఏంటో తెలుసుకోవాలి.
ఆ ప్రశ్నకి సమాధానం చెప్పలేకపోతే?
అంటే చెప్పనని కాదు, చెప్పలేనేమో అని.
అప్పుడు ఎలాగోలా కష్టపడి నువ్వెవరో తెలుసుకుందాం.
నేను ఆర్మీ ఇంటెలిజెన్స్‌లో ఉన్నప్పుడు,
చాలా ఇంటర్వ్యూలు చేశా, అవే విచారణలు కూడా.
అప్పుడే ఆ బంధంలో ఇంటరాగేటర్‌గా నాపై బాధ్యత పడేది.
"మీ అమ్మ బాగుందా? మీ ఇంటికి కాల్ చేసి మాట్లాడుతావా?"
అది నిజమైనా, కృత్రిమమైనా అదొక బంధం, చర్చని మొదలుపెట్టే సాధనం.
నువ్వు నమ్మదగిన ఏకైక మనిషిని నేనే అని ప్రకటించడం లాంటిదది.
ఆధారపడేలా చేసుకోవడమా?
వాళ్లు ఇంటరాగేటర్‌ప ఆధారపడేలా చేయడం, అవును.
నువ్వు చూపించాలి అనుకునే ప్రేమ నిజం కాకపోవచ్చు,
నిజం కాదని నీకూ తెలుసు, అదే ప్రారంభం.
ఎ పర్ఫెక్ట్ స్పై
టింకర్, టైలర్, సోల్జర్, స్పై
"ఆ పుస్తకం రాసేటప్పుడు ఏ దశలోనూ వర్కింగ్ టైటిల్గా
ద పిజియన్ టన్నెల్ పేరు లేదు."
ద పిజియన్ టన్నెల్ బై జాన్ లె కారె
"దాని మూలం తేలికగా చెప్తా.
నాకు పదిహేను పదహారేళ్లప్పుడు మా నాన్న
మాంటె కార్లోలోని జూదశాలలకి తీసుకెళ్లాలని నిర్ణయించాడు.
పాత క్యాసినో దగ్గరే ఉంటుంది ఆ స్పోర్టింగ్ క్లబ్."
"అందులో సముద్రం వైపు చూస్తున్నట్టుండే
పచ్చిక బయలు, షూటింగ్ రేంజ్ ఉంటాయి."
"ఆ బయలు కింద, చిన్నపాటి సొరంగాలు...
ద స్పై హూ కేమ్ ఇన్ ఫ్రమ్ ద కోల్డ్ డైరెక్టర్ మార్టిన్ రిట్
...సముద్రపు అంచుల దాకా ఉంటాయి.
క్యాసినో పైకప్పుపై నివాసముండే పావురాలు
ఆ సొరంగాల్లోకి వచ్చేలా ఉంచేవాళ్లు.
అవి చేయాల్సింది ఏంటంటే ఆ సొరంగాల నుంచి
మధ్యధరాసముద్రం పైకి దూసుకుని రావాలి
బాగా బలిసిన షూటర్లకి లక్ష్యాలుగా మారాలి..."
"ఆగు! ఆగు!"
"...వాళ్లక్కడ షాట్‌గన్స్‌తో సిద్ధంగా ఉంటారు."
"తప్పించుకున్న పావురాలు
తమ జన్మస్థానమైన క్యాసినో పైకప్పు పైకి చేరతాయి,
అక్కడ సిద్ధంగా ఉన్న బోనుల్లోకి.
చాన్నాళ్లపాటు ఇది నన్ను వెంటాడింది ఎందుకో
బహుశా ఇది వినేవాళ్లు...
...నాకంటే మెరుగ్గా అర్ధం చేసుకోవచ్చు."
డేవిడ్ కార్న్‌వెల్ అనే పేరు మీలో చాలమందికి తెలియకపోవచ్చు.
ఒక గూఢచారిగా ఆయన రహస్యాలలో నిపుణుడు,
రెండు డజన్ల పుస్తకాల రచయిత, అందులోనూ అవన్నీ బెస్ట్ సెల్లర్స్,
వాటన్నింటినీ జాన్ లె కారె అనే కలం పేరుతో రాశారు.
ప్రముఖ నవలా రచయిత
ఈ రెండు ముఖాలతో కార్న్‌వెల్ 50 ఏళ్లుగా జీవిస్తున్నారు
తక్కువగా ఇంటర్వ్యూ ఇస్తారు.
గూఢచర్యం, లె కారె మాత్రమే చెప్పగలిగినది
ద్రోహం నన్ను ఆకర్షిస్తుంది.
అంతులేనంత ద్రోహం గుండానే నా జీవితం గడిపా.
గూఢచార ప్రపంచంలోకి వెళ్లాక, రెండు సర్వీసులు విజయవంతంగా చేశా,
రెండింటా పూర్తిగా ద్రోహానికి గురయ్యా.
బాల్యంలోనూ ద్రోహానికి గురైనట్టు భావించా.
నేనూ చాలామందికి ద్రోహం చేశానని భావించా.
చాలామంది చిత్రకారుల్లాగే,
నేను బాల్యాన్ని ఊహాత్మక ప్రపంచంలో గడిపా.
నేను గూఢచార ప్రపంచంలో ఉన్నప్పుడు, అది నాకు సరిపోలేదు.
అందులో చాలా తక్కువ చేశాను. జూనియర్ని కావడంతో, ఎక్కువ చెప్పేవాళ్లు కాదు.
దాంతో, రహస్య లోకాన్ని సృష్టించుకుని, నా సొంత మనుషులతో దాన్ని నింపా.
కాల్ ఫర్ ద డెడ్
చాలా కథల్లో, తేలిగ్గా మోసపోయేవాళ్లు వంచకులు ఉంటారు.
స్మైలీస్ పీపుల్
నియంత్రణలో ఉండేవాళ్లు, వేరే వాళ్లతో నియంత్రించబడేవాళ్లు.
ఇక నా బాల్యం గురించి మాట్లాడుకుందాం.
మా నాన్న ఒక నమ్మకమైన మోసగాడు.
జీవితం నాటకరంగం.
అక్కడ నటనే సర్వస్వం.
నిజమైన జీవితం బోర్ కొడుతుంది.
రిస్క్ అనేది ఆకర్షణీయంగా ఉంటుంది.
కానీ అన్నింటికంటే ఆకర్షణీయమైంది, వ్యక్తిత్వం వేసే ముద్ర.
నిజం చెప్పాలంటే మనం దానిపై మాట్లాడం.
కచ్చితంగా, మనం మాట్లాడం
అంటే, మీరు మోసపోయారా?
లేదు, నేనూ మోసగాళ్లతో కలిసిపోయా.
నటనని మెరుగు పరచుకోవడం, కట్టుకథలు చెప్పడం నేర్చుకోవడం. వాటిని అమలు చేయడం.
మనిషికి ఒకటే చోటు ఉండదని ముందే తెలుసు.
నేను మోసపోలేదు. వేరే వాళ్లని మోసగించడానికి తీసుకోబడ్డాను.
ఎక్కడో అప్పులు ఎగ్గొట్టామంటే, మేము ఒకచోట నుంచి ఇంకో చోటుకి వెళ్తాం.
ఇంట్లో దీపాలు ఆర్పివేశాం అంటే,
మా నాన్న రోనీ వెంట ఎవరో పడుతున్నారని అర్ధం.
అప్పట్లో మనుషులు అలాగే బతికారు అనిపిస్తుంది.
ఇవేవీ నష్టజాతకుల కథలు కాదు.
గ్రాహం గ్రీన్ అన్న మాటలు ఎప్పుడూ చెప్తుంటాను,
"రచయితకి బాల్యమే జ్ఞాపకాల నిధి."
ఇది బాధ కాదు, కేవలం స్వీయ-పరీక్ష.
"నేను పుట్టిన ఇల్లు చూశా,
నా పుట్టుక కోసం నా ఊహల్లో కట్టుకున్న ఇల్లు
పూర్తిగా వేరేలా ఉంటుంది.
ఇటుకలు, ఎలుకల శబ్దాలతో, కూల్చివేతకి సిద్ధంగా ఉన్నట్టు,
విరిగిన కిటికీలు, 'అమ్మకానికి' అనే బోర్డు, తోటలో పాత బాత్టబ్తో ఉంటుందిది.
పిల్లలు పుట్టడానికంటే, దాక్కోవడానికి బాగుంటుంది.
కానీ నేనక్కడే పుట్టా, లేక అది నా ఊహేమో."
"అటకపై పుట్టాను
మా నాన్న తప్పించుకోవడానికి
దాక్కునే అట్టపెట్టెల పక్కన."
"మా అమ్మ క్యాంప్ బెడ్డుపై పడుకుని శాయశక్తులా ప్రయత్నిస్తోంది,
ఆమెకి సాధ్యమైనంత వరకు."
"నేను పుట్టా..."
"...ఇటీవలే ఒక పోలీసు అధికారి వచ్చి చేసిన అల్లరి వల్ల,
మా అమ్మ దగ్గరున్న కాసిని వస్తువులు సర్దారు,
ప్రయాణంలో తేలికగా ఉండాలని."
"బూట్ పైన ఉండే మూతకి బయట తాళమేశారు."
"నేను పారిపోవడం మొదలైంది. ఆ పరుగు ఎప్పటికీ ఆగలేదు."
నాకు ఐదేళ్లప్పుడు మా అమ్మ అదృశ్యమైంది.
ఆమెతో నాకెలాంటి సంబంధం లేకుండా పోయింది.
మా నాన్న ప్రియురాళ్లుగా వచ్చిన చాలామంది పెంపుడు తల్లులు ఉన్నారు.
ముఖ్యంగా ఒక పెంపుడు తల్లి, తన తెలివితేటలతో
కొన్నాళ్లు ప్రశాంతత నింపింది.
జీనీ
మా అమ్మ, ఆలివ్
మా అమ్మ ఒక రహస్యం.
ఆమెకి ఏమైంది అనేదాని గురించి ఏదీ ఎప్పుడూ బయటకి రాలేదు.
తను చనిపోయిందా, బతికుందా?
రోనీకి పచ్చినిజాలు నచ్చవు.
టింకర్ టైలర్ సోల్జర్ స్పై బిబిసి - డైరెక్టర్ జాన్ ఇర్విన్
నాకు 21 ఏళ్లప్పుడు మళ్లీ ఆమెని కలిశా.
వాళ్ల అన్నకి లేఖ రాశా, ఆయన జవాబులో రాశాడు,
"ఇదీ ఆమె అడ్రస్, నేను చెప్పానని ఎప్పుడూ చెప్పకు" అని.
మా అమ్మకి లేఖ రాశా, "మీ అన్న చెప్పాడు..." అని.
నేను ఆ ఆజ్ఞకి కట్టుబడకూడదని భావించా.
నిన్నూ మీ అన్నని వదిలేసి వెళ్లడంపై ఆమెలో ఏదైనా బాధని ఊహించారా?
నేను ఆమెని కలిసినప్పుడు, దాని గురించి అడిగా.
తను జవాబు చెప్పింది, ఎప్పటికీ ఆమె జవాబు అదే,
కలిసి బతకడానికి మా నాన్న అర్హుడు కాదని,
ఇంటికి ఉంపుడుగత్తెల్ని ఆయన తీసుకురావడంపై విసిగిపోయానని.
ఏ రోజూ ఇంట్లో డబ్బులు ఇవ్వలేదని.
ఆయన జీవితంలో నేరస్తులు ఉండటం ఆమెకు ఇష్టం లేదు.
ఇంకా చెప్పింది, ఆమె వేరే విధంగా ప్రయత్నించాలని చూసినా,
ఆయనకి గొప్ప లాయర్లు తెలుసు, ఫలితంగా
వివాహచట్టం పరంగా తనకి ఏ న్యాయం జరగదు అని.
అందుకే, అదంతా వదిలేసి తనదారి తను చూసుకుంది.
ఆమె వెళ్లిపోయిన రోజు గుర్తుందా?
లేదు.
ఆ రాత్రి, మీ సూట్కేస్ ప్యాక్ చేసుకుని,
పిల్లల్ని వదిలి పోతున్నప్పుడు,
వాళ్లకి వీడ్కోలు ముద్దు ఇచ్చారా?
మేము నిద్రపోతున్న గదికి ఆమె వచ్చిందా? మమ్మల్ని చూసిందా?
నేనది ఊహించుకున్నా. ఆమె చేసిందనే ఊహించుకున్నా.
మీరు ఆ సూట్కేస్ స్వాధీనం చేసుకున్నారు.
ఆమె చనిపోయినప్పుడు,
పట్టుబట్టలు ఉండే
హ్యారడ్స్ తెల్ల సూట్కేసుని గుర్తించా.
దానిపై ఆమె పేరుంది, "ఓ.ఎమ్.సి," ఆలివ్ మూర్ కార్న్‌వెల్.
ఓ.ఎమ్.సి
ఆ సూట్కేసులోనే ఆమె బట్టలు సర్దుకుని వెళ్లి ఉంటుంది.
అందులో అద్భుతమైన జ్ఞాపకాలు ఉంటాయని ఊహించా.
హ్యారడ్స్
చాలా విలువైన వస్త్రాలు.
గ్రౌండ్ ఫ్లోర్‌లో మేడమ్‌కి కావల్సిన సూట్కేస్‌లు ఉంటాయి.
దాన్ని ఆమె మరింత పేదరికంలోకి తీసుకెళ్లింది.
డబ్బులేని ఓ యువకుడితో పారిపోయిందామె.
ఆ సూట్కేస్‌ని ఆమె తెరిచి ఉండదు
ఆ విలాసం క్రమంగా అంతరించి ఉంటుందని ఊహించా.
దాన్ని దాచుకున్నా. నాకున్న ఆమె జ్ఞాపకం అదొక్కటే.
అలా జరిగింది అనడానికి భౌతిక సాక్ష్యం.
ఆ సూట్కేస్‌తో మీకేంటి అవసరం? ఎందుకు దాచుకున్నారు?
ఆ రాత్రి ఆమె అలా రహస్యంగా వెళ్లిపోవడం వెనుక ఉన్న
ప్రధాన ముద్దాయి అదే అనుకుంటున్నా.
నాకు అది చరిత్రాత్మకం.
ఆమె మానసికంగా వదిలిపోదు.
తనెప్పుడూ ప్రేమగా పలకరించింది లేదు.
కానీ తన మరణానికి ఏడాది ముందు వృద్దాశ్రమానికి వెళ్లాక,
మిగిలిన వృద్దులతో కలిసి కలలు సృష్టించుకుంది.
మాపై తన తల్లిప్రేమ గురించి చిత్రం గీసి ముసలివాళ్లకి ఇచ్చింది.
మేము పంచుకున్న జీవితం, మా మధ్య సరదాలన్నీ అందులో గీసింది.
చెప్పాలంటే, ఆ ఎడబాటుని ఆమె ఊహలతో నింపుకుంది.
తన చావుకి ముందు వెళ్లినప్పుడు,
ఒక చిత్రమైన సంఘటన జరిగింది, నన్ను మా నాన్న అనుకుంది.
తను అన్నది, "నువ్వెప్పుడూ నాకు పూలు తేలేదు" అని.
ఆయనకి వేరే మహిళలతో ఉన్న సంబంధం గురించిన బాధ అది అనిపించింది.
నాకు ఎప్పటికీ తెలియదు.
నేనడిగా, "ఏ రంగువి కావాలి" అని.
ఆమె "ఏవో ఒకటి, ఎప్పుడూ చూడలేదు. పూలు తీసుకురా" అన్నది.
రోనీస్ కోర్ట్‌లో, నేరస్తుడికై కొడుకు వేట
బై జాన్ లె కారె
రోనీని చివరి వరకూ జనం ప్రేమించారు, ఆయన దోచుకున్నవాళ్లతో సహా.
సన్ ఆఫ్ ఎ స్విండ్లర్ బై జాన్ లె కారె
రోనీ కార్న్‌వెల్‌కి ఓటేయండి
తను స్టేజ్‌పై ఉండి జనాన్ని మోసం చేస్తున్నప్పుడు,
తను చెప్పేది, చేసేది ఆయన పూర్తిగా నమ్మాడు.
తన అపారమైన ఆకర్షణ
వశీకరణ సామర్ధ్యం తను చెప్పేది నిజమని నమ్మేలా చేశాయి.
"కొడుకా? నేను ఇలాంటివాడ్ని అని తీర్పు ఇచ్చేటప్పుడు,
నిన్ను, మీ అన్న టోనీని ఎలా చూశాను అనేదాన్ని బట్టి తీర్పు చెప్పాలి.
అదంతా దైవనిర్ణయం."
దేవుడు ఆయనకి మంచి మిత్రుడు.
అసలు ఆయన దేవుడ్ని నమ్ముతాడా అనేది రహస్యం కానీ దేవుడు ఆయన్ని నమ్మాడని నమ్ముతాడు.
ఇలాంటి అద్భుతమైన, తెలివైన మాయలు
ఆయన దేవుడితో చేసే చర్చల్లో భాగం.
"నేను ఇది చేస్తే, అందులోంచి బయట పడతానా? అది చేస్తే, ఇందులోంచి బయట పడతానా?"
దేవుడితో బేరాలు.
అవును, కాకుంటే దేవుడితో పందెం లాంటిది.
"నేను ఇంత పందెం కాస్తే, అదంతా వస్తుందా?"
రోనీ ఎప్పుడూ హెడ్మాస్టర్‌కి దొంగిలించింది ఇచ్చో లంచం ఇచ్చో
నాకు ఉన్నత చదువులు చెప్పించాలి అనుకునేవాడు.
నాకంటే పెద్ద స్థాయికి చెందినవారి అలవాట్లు, సంస్కారం నేర్చుకున్నా.
నేను చదువుకున్నా, తరచూ చిన్నతనంగా అనిపించేది.
చాలాసార్లు నాకు కేటాయించిన స్థాయిని అసహ్యించుకునేవాడిని.
పరాయివాళ్లతో ఉన్నట్టుండేది.
కానీ బట్టలు బాగా వేసుకోవడం, పద్ధతిగా మాట్లాడటం నేర్చుకున్నా.
వారిలో ఒకడిగా మారా, కానీ ఎప్పటికీ వారిలో ఒకడినని భావించలేకపోయా.
కొడుకులు గూఢచారులు 'నువ్వెవరో నాకు తెలుసు,'
చిన్నవయసు నుంచే, నేనొక చిట్టి గూఢచారిని.
రోనీ ఇల్లు దాటాడంటే, నా విచారణ మొదలయ్యేది.
ప్రపంచానికి ఏమయిందో నాకు తెలియదు.
10వ పిటిషన్, ఆర్ఇ కార్న్‌వెల్, రొనాల్డ్ థామస్ ఆర్చిబాల్డ్
అప్పులు వసూలు చేసేవాళ్లు వచ్చేసరికి, నా బొమ్మలు మాయమయ్యేవి.
పర్నీచర్ మాయమయ్యేది. ఆడవాళ్లు మాయమయ్యేవాళ్లు.
తల్లులు మాయమయ్యేవాళ్లు.
ఇన్ ద హైకోర్ట్ ఆఫ్ జస్టిస్ దివాళా తీసినవారు
రోనీకి భయం వేసినప్పుడు,
"ఇల్లంతా ఖాళీ చేయండి, దీపాలు ఆర్పేయండి,
కార్లు తోటలో పెట్టేయండి" అనేవాడు.
తను చట్టానికి భయపడలేదు, గూండాలకి భయపడేవాడు.
అసూయా హృదయమా ఓ, అసూయా హృదయమా
ఆగిపో
నువు చేసిన గాయం కనబడటం లేదా...
ఆయన చనిపోయినప్పుడు, జెర్మిన్ స్ట్రీట్‌లో ఆఫీసులుండేవి.
పై అంతస్తులో తన ఉంపుడుగత్తెలు ఉండేవాళ్లు.
వాళ్లు, ఆయనకి అవసరమైనప్పుడు కోరికలు తీర్చడానికి సిద్ధంగా ఉండేవాళ్లు.
ఫోర్డ్ జెఫర్ కార్లు రెండు ఉండేవి,
హెన్లీలో ఒక ఇల్లు, చెల్సియాలోని టైట్ స్ట్రీట్‌లో ఒక ఇల్లు ఉండేది.
అవన్నీ ఎందుకో, నాకు తెలియదు.
ఇలా ఆఫీసులు ఉండేవి.
తనకి సంబంధించిన డెస్క్ సొరుగుల్లో వెతికితే, సిబ్బందికి ఆ వారానికి సరిపడా
ఇవ్వడానికి కూడా డబ్బు దొరకలేదు.
అక్కడ డబ్బులు లేవు.
ఫ్రాన్స్‌లోని మేసన్-లఫీట్‌ల ఒక గుర్రం ఉండేది,
ఐర్లండులో ఇంకో రెండు ఉండేవి.
వాటిని "ఎప్పుడూ గెలిచినవి కాదు" అనేవాళ్లు.
అవి ఎప్పుడూ గెలవలేదు.
ఆయన దగ్గర ప్రపంచ చాంపియన్ జాకీ గార్డన్ రిచర్డ్స్ ఉండేవాడు.
గార్డన్ రిటైర్ అయ్యాక, వేలంలో రోనీ కోసం గుర్రాలు వెతకడానికి ఒప్పుకున్నాడు,
ఎలాగోలా, వాటికి డబ్బులు ఇచ్చి ఉంటాడు.
అస్కట్‌ల కనిపించడం, అక్కడ రేసులో తన గుర్రం ఉండాలనేది ఆయన చిరకాల వాంఛ.
అక్కడుండే బుక్‌మేకర్ల కూటమికి కొందరి నుంచి
స్పష్టమైన ఆదేశాలు అందాయి, రోనీని మళ్లీ
రేసుకోర్సులో అడుగుపెట్టకుండా చూడాలి అని.
అప్పులు తీర్చకుండా, రేస్ కోర్సులో
అడుగుపెట్టడానికి ఆలోచించి ఉండాలి.
బుక్‌మేకర్లకి పంచడానికి కావల్సిన డబ్బుని
సూట్కేసులో పెట్టుకుని నేను బయల్దేరా.
వావ్! అడుగో రూపర్ట్! తను దూసుకెళ్తున్నాడు.
గుర్రానికి నా సవతి సోదరుడి పేరు పెట్టాడు,
సిసార్‌విచ్‌లో అది పరిగెత్తుతోంది
ఒక్కసారిగా, మాకు డబ్బుల పంట పండింది.
థ్యాంక్యూ, అబ్బాయిలూ.
ఆ డబ్బుతో రైలులో కూర్చున్నా.
ఒక భారీకాయుడు నా దగ్గరకొచ్చాడు.
నువ్వు రోనీ కార్న్‌వెల్ కొడుకువా?
ఇంకోసారి ఇది చెయ్యకు, బిడ్డా.
కేవలం నా ముక్కుని తాకాడాయన.
నేను వెళ్లేసరికి, రోనీ ఎదురు చూస్తున్నాడు.
తను లెక్కపెట్టుకునే పనిలో పడ్డాడు,
నేనేమీ దాచుకోలేదని నమ్మలేకున్నాడు.
ఇటు రారా.
నీ జేబులు చూపించు.
రా, వచ్చి చూపించు.
మంచిగా ఉన్నందుకు ఐదు పౌండ్లు అయినా ఇస్తాడనుకున్నా.
నువ్వు దొంగతనం చేయలేకపోవడం ఆయనకి అసంతృప్తి కలిగించిందా?
అదే అర్ధం కాలేదు...
"మరీ ఇంత మంచోడిగా ఉండకూడదు," అనుకున్నాడు.
"ఎవరూ ఉండకూడదు. ఇది మనిషి నైజం కాదు."
చాలా చిత్రమైన బాల్యం కదా?
అవును. నేను అలాగే అనుకోవాలి,
తర్వాత కాలంలో బయట పడిన నిజాలు,
నేను అనుభవించిన కష్టాలు, తల్లులు, ఇంకా అనేక విషయాలు,
అవన్నీ చాలా ఉత్కంఠని ఇచ్చేవే.
లాయర్ కావాలనేది నాకు నిర్దేశించిన లక్ష్యం అని మనం చెప్పుకోలేదు.
మా అన్నని సొలిసిటర్ చేయాలనేది లక్ష్యం.
ఆక్స్‌ఫర్డ్ వెళ్లాలని నిర్ణయించుకున్నా, వాళ్లు నాకు సీటు ఇచ్చారు.
డబ్బు ఎందుకివ్వాలో చెప్పాలని రోనీ పట్టుబట్టాడు.
లా చదవడానికి అని మోసం చేశాను.
నేను మోడర్న్ లాంగ్వేజెస్ చదువుతున్నట్టు తనకి పుకార్ల ద్వారా తెలిశాక,
నా ట్యూటర్ మీదకి వచ్చాడు, ఇదంతా ఎలా జరిగిందో చెప్పాలని కోప్పడ్డాడు.
అది వాళ్ల తప్పా లేక నాదా అని.
సీనియర్ ట్యూటర్ నుంచి
నా మెంటర్, వివియన్ గ్రీన్, ఆయన్ని బయటకి వెళ్లగొట్టాడు.
లింకన్ కాలేజ్, ట్యూటర్ రిపోర్ట్ కార్న్‌వెల్ ఫస్ట్ క్లాస్ విద్యార్ధి
అప్లికేషన్ ఫర్ అడ్మిషన్
అలా మోడర్న్ లాంగ్వేజెస్‌లోకి వెళ్లా.
డి.జె.ఎమ్. కార్న్‌వెల్ - 1952 మోడర్న్ లాంగ్వేజెస్
నేను సెకండియర్ మధ్యలో ఉన్నప్పుడు, తను మరోసారి నాటకీయంగా దివాళా తీశాడు.
అది చాలా పెద్దది, ఒకటింబావు మిలియన్ పౌండ్లు.
ఆక్స్‌ఫర్డ్‌లోని వెస్ట్‌మిన్‌స్టర్ బ్యాంకు, వాళ్లకి ఉన్న కారణాలతో
నా అకౌంట్ క్లోజ్ చేసింది.
అప్పుడే నా స్నేహితురాలికి బాగా దగ్గరయ్యా, దాంతో మేము పెళ్లి చేసుకోవాలి అనుకున్నాం.
టింకర్ టైలర్ సోల్జర్ స్పై
ఒక చిన్న ప్రైవేట్ స్కూలులో టీచరుగా చేరా.
నా టింకర్ టైలర్ సోల్జర్ స్పై ప్రారంభంలో పెట్టింది
ఇలాంటి ప్రైవేట్ స్కూలునే.
టింకర్, టైలర్, సోల్జర్, స్పై
మేము అసలైన పేదరికంలో బతికాం
ఇంటి బయట టాయిలెట్, రేకుతో చేసిన బాత్ టబ్.
తర్వాత, నాకు తెలిసి, అనూహ్యంగా,
వివియన్ గ్రీన్ నన్ను మళ్లీ పిలిపించాలని కాలేజ్ వాళ్లకి చెప్పాడు.
వాళ్లు నాకోసం ఎలాగోలా డబ్బు ఏర్పాటు చేశారు.
దాంతో వెనక్కి వెళ్లాం, ఉండటానికి పెద్ద ఫ్లాట్ ఇచ్చారు.
జీవితం పూర్తిగా మారిపోయింది.
సంస్థాగతమైన ఎర మొదలైంది,
పెద్ద తరగతికి చదువు చెప్పాలని ఈటన్ స్కూల్ నన్ను ఆహ్వానించింది.
జీవితమంతా ఈటన్ స్కూల్ మాస్టర్‌గా ఉండిపోతానేమో అనుకున్నా.
రెండేళ్లకి దానిపై విసుగొచ్చింది.
గూఢచారులు నన్ను ఆకర్షించారు, జీవితం అంతా గూఢచారిగా ఉండాలనుకున్నా.
గూఢచారిగా ఎంపిక కావడం చాలా కష్టం.
చెప్పాలంటే, వాళ్లు వెతికేవాడు కాస్త చెడ్డవాడు అయి ఉండాలి,
కానీ నమ్మకస్తుడై ఉండాలి.
దానికి ఎంతో ప్రత్యేకత కావాలి, నేను సరిగ్గా సరిపోయా.
చిన్నప్పుడే తల్లికి దూరమయ్యా.
బోర్డింగ్ స్కూల్.
త్వరగా స్వేచ్ఛని పొందిన మనిషిని.
కానీ వ్యవస్థలో ఇమిడిపోవాలని చూస్తా.
ప్రేమ, అజ్ఞాతం యొక్క వారసత్వంగా నా జీవితాన్ని చూస్తా.
ఒక ఇంటెలిజెన్స్ సర్వీసులో చేరా, దానిపై మోజు తీరింది.
రెండోదానికి మారా, దానిపైనా మోజు తీరింది.
ప్రచ్ఛన్నయుద్ధంపై చిరాకేసింది, ఎందుకంటే నాజీలు
పశ్చిమ జర్మనీలో ఇష్టం వచ్చినట్టు తిరిగేవాళ్లు.
నిజానికి తూర్పు జర్మనీలోనూ అంతే.
మరి మనం ఎవరితో పోరాడాలి?
ఒకవేళ ఎప్పటికీ యుద్ధం రాకపోతే?
అలాగే అనిపించేది.
గతం మర్చిపోయేలా చేసే అధికారం నిజంగా అద్భుతమైంది.
పశ్చిమ జర్మనీలో దౌత్యపరమైన అధికారిగా పోస్టింగ్ ఇచ్చారు.
నా జీవితంలో అదొక గొప్ప అదృష్టం,
ఎందుకంటే నేనక్కడ ఉండగానే బెర్లిన్ గోడ నిర్మించారు.
తూర్పు, పశ్చిమ జర్మనీల మధ్య ప్రతిష్టంభనకి అదొక నిదర్శనం.
నిత్యం ఆందోళన ఉండేది. దాని ప్రభావం అందరిపై పడింది.
ప్రపంచమంతా ఉత్కంఠగా బెర్లిన్ని చూస్తోంది.
కమ్యూనిస్ట్ జర్మన్ పాలకులు వారి సరిహద్దును మూసివేస్తుండటంతో
తూర్పు నుంచి శరణార్ధుల వలస ప్రకియ కొనసాగుతోంది.
స్వేచ్ఛ కోసం ఇక్కడ ఆశ్రయం కోరుతున్నవారి సంఖ్య
రోజుకి 1500కి చేరింది.
మీరు అమెరికా సెక్టార్ వీడుతున్నారు
నేను బెర్లిన్ వెళ్లి అక్కడ జరిగేది స్వయంగా చూశా.
గోడ నిర్మాణానికి ముందు అక్కడ చాలా డ్రామాలు నడిచాయి.
పశ్చిమ జర్మనీ అగ్నిమాపక సిబ్బంది, ట్రాంపోలిన్లు భవనాల కింద ఉంచేవాళ్లు.
జనం వాటిలోకి దూకేవాళ్లు.
గుండె ద్రవించిపోయే సన్నివేశాలు.
బెర్లిన్ గోడ సిగ్గు చేటు
బెర్లిన్ గోడ ప్రచ్ఛన్నయుద్ధానికి కేంద్రం
అదంతా చూసి మీ భావోద్వేగాలు ఎలా ప్రతిస్పందించాయి?
కోపం, అసహ్యం, సానుభూతి కలిసి కనిపించేవి.
నాకు అది ఒక మైలురాయి.
ఆ ఘటన ఆధారంగా వచ్చిందే, ద స్పై హూ కేమ్ ఫ్రమ్ ద కోల్డ్.
ప్రపంచాన్ని అర్ధం చేసుకోవడానికి మీకొక సాధనం అయిందా?
ప్రపంచంపై అప్పటికే ఉన్న అభిప్రాయానికి సమ్మతి లాంటిది.
మనుషుల యుద్ధకాంక్షకి ఆ గోడ ఒక అసహ్యకరమైన గుర్తు.
వారికి కావల్సిన శత్రువుని రెండు వైపుల నుంచి,
తూర్పు పశ్చిమాల నుంచి సృష్టిస్తున్నట్టు అనిపించింది.
కలసికట్టుగా గెలుపు!
యాంటీ-నాజిజం కాస్తా యాంటీ-కమ్యూనిజంగా ఒక పద్ధతిలో మారింది.
కలసికట్టుగా హిట్లరిజంని అంతం చేయాలి
కమ్యూనిజంని ఆపండి! అది అందరి విధి
బెర్లిన్ నుంచి వెనక్కొచ్చా.
దాని గురించి బలమైన నవల రాయాలని కోరుకున్నా.
అది వేసవి. తోటలోనే ఎక్కువగా పనిచేశా.
చుట్టూ పిల్లలు ఉండేవాళ్లు.
ఉదయం నాలుగు ఐదుకే మొదలు పెట్టేవాడిని.
కోపంతో రక్తం ఉరకలు వేసేది.
ఒక రకంగా, నా ఉద్దేశ్యం నెరవేర్చే కథగా మారిందది
అదే, ద స్పై హూ కేమ్ ఇన్ ఫ్రమ్ ద కోల్డ్.
గూఢచారులు అంటే ఏమనుకుంటున్నావు?
వాళ్లు చేసే ప్రతిదాన్నీ నైతిక తత్వవేత్తలు
దేవుడు, మార్క్స్‌కి వ్యతిరేకంగా భావిస్తారు?
వాళ్లకంత సీన్ లేదు. వాళ్లు నాలాంటి పనికిరాని నీతిలేని మనుషులు.
నీచులు, తాగుబోతులు, భార్య చేత తిట్లు తినే దద్దమ్మలు,
తమ చెత్త జీవితాలు గొప్పగా చూపించుకోడానికి కౌబాయ్ వేషాలేసే సివిల్ సర్వెంట్లు.
తప్పుని సరిదిద్దడానికి వచ్చిన సన్యాసులు అనుకుంటున్నావా?
ప్రస్తుతం ఈ రచయిత చాలా సెన్సేషన్‌గా మారారు,
ఆయన అసలు పేరు డేవిడ్ కార్న్‌వెల్‌,
కానీ మనందరికీ జాన్ లె కారేగా సుపరిచితుడు.
ద స్పై హూ కేమ్ ఇన్ ఫ్రమ్ ద కోల్డ్ ఎన్ని అమ్ముడయ్యాయి?
బుక్ క్లబ్, పేపర్ బ్యాక్, అన్ని ఎడిషన్లు కలిపి ప్రపంచవ్యాప్తంగా,
పన్నెండు, పదిహేను మిలియన్లు అంటున్నారు.
ద స్పై హూ కేమ్ ఇన్ ఫ్రమ్ ద కోల్డ్
ఈ పుస్తకం సాధించిన విజయం నాకు అనూహ్యం అనిపించింది.
నాలుగు నెలలుగా అమెరికాలో #1 బెస్ట్ సెల్లర్!
1 ద స్పై హూ కేమ్ ఇన్ ఫ్రమ్ ద కోల్డ్. లె కారె
నాకిది అనూహ్యం అనిపించలేదు, ఎందుకంటే
అది పూర్తి చేసినప్పుడే అనుకున్నా
నా సొంత అభిప్రాయాల్ని గట్టిగా చెప్తూ రాశా ఇది,
కచ్చితంగా విజయం సాధిస్తుంది అని.
జాన్ లె కారె ఈజ్ ద బెస్ట్ రైటర్ ఆఫ్...
ఇది విజయం సాధిస్తుందని ఏజంట్, పబ్లిషర్ మొదటి నుంచీ రచ్చ చేశారు.
ఇది ప్రచురించిన సందర్భం మీరు గుర్తుకు తెచ్చుకోవాలి.
జేమ్స్ బాండ్ స్థాయిలో మేము సంతృప్తి పడ్డాం.
డాక్టర్ నో, డైరెక్టర్ టెరెన్స్ యంగ్
నీ అదృష్టానికి పొంగిపోతున్నా, మిస్టర్...
బాండ్. జేమ్స్ బాండ్.
మన చుట్టూ జరిగే సంఘటనలు, వార్తలు
మనకి గూఢచారులపై కలిగించిన అభిప్రాయం ఏంటంటే
వాళ్లు స్వయంగా నిర్ణయాలు తీసుకునే గూండాల్లాంటి వారని.
దానికి నేను విరుగుడులా మారాను.
అందులో ఉన్న తప్పు ఏంటంటే, ఇప్పటికీ ఆ అభిప్రాయం ఉంది,
సీక్రెట్ సర్వీసెస్ అంటే అద్భుతమైన తెలివిమంతులు ఉంటారని.
అదే సమయంలో, మాది పూర్తిగా నిర్వీర్యమైపోయి
మళ్లీ నిర్మించాల్సిన అవసరమున్న సంస్థలా ఉంది.
టింకర్ టైలర్ సోల్జర్ స్పై
"మీ జీవిత లక్ష్యం ద్రోహుల్ని సంపాదించి,
మీ అవసరాలకి వాళ్లని వాడుకోవడమే అయితే,
మీ సొంతం అనుకున్నవాడు వేరొకరు ఏర్పరిచిన ద్రోహి అని తేలినప్పుడు
మీ బాధ ఎవరికీ చెప్పుకోలేరు.
టింకర్ టైలర్ సోల్జర్ స్పై రాయాలని అనుకున్నప్పుడు
కిమ్ ఫిల్బీ జీవితం నా కథకి వెలుగునిచ్చింది."
"ఎమ్ఐ6 కౌంటర్ ఇంటెలిజెన్స్ మాజీ అధిపతి,
ఆయన్ని ఎమ్ఐ6 చీఫ్ చేయాలి అనుకున్నారు, ఆయనే రష్యన్ గూఢచారి కూడా."
రష్యా గూఢచారిగా బ్రిటీష్ మాజీ దౌత్యవేత్త
పశ్చిమ జర్మనీలో నా పదవీకాలం సగంలో ఉన్నప్పుడు,
ఫిల్బీ పరారయ్యాడని ప్రకటించారు.
బేరుట్లో అదృశ్యం అయ్యాడు, మాస్కో స్టేజ్‌పై ప్రత్యక్షం అయ్యాడు.
అప్పట్లో సీక్రెట్ సర్వీసెస్ నైతికతకి అదొక షాక్.
ఎవరో వెంటాడుతున్నారు.
ప్రశ్న ఏంటంటే ఎమ్ఐ5, ఎమ్ఐ6 తనని వెళ్లిపోవాలని కోరాయా అని.
అది బయట పడాలని ఎవరూ కోరుకోరు. అదొక పెద్ద సమస్య.
ఒక బలమైన మాజీ గూఢచారి విచారణకి రావడం.
దాని వల్ల ప్రయోజం స్వల్పం. కానీ అది దేశానికి చేసే నష్టం పెద్దది.
వాడు పారిపోయాడని తెలిసి అధికారవర్గాలన్నీ "థ్యాంక్ గాడ్" అనుకున్నాయి.
"థ్యాంక్ గాడా"? అంటే, వాళ్లే తనని పారిపోనిచ్చారా?
అవును.
థ్యాంక్యూ కామ్రేడ్.
ఫిల్బీ పరారీ, అప్పటి వ్యవస్థకి
సూటిగా గుండెల్లో గుచ్చుకుంది.
వాడు వెస్ట్‌మిన్‌స్టర్‌ పెంచినవాడు.
ఇంగ్లండుకి చెందిన ఉన్నత వర్గపు ప్రముఖుడు.
ఆ స్థాయి వాడయ్యేసరికి ఫిల్బీ గతం ఏంటనేది
ఎవరూ పెద్దగా పట్టించుకోలేదు.
ఇ.5. టాప్ సీక్రెట్.
తనకి గతంలో కమ్యూనిస్టులతో సంబంధాలు
ఉన్నాయని నిరూపించడం పెద్ద కష్టం కాదు.
వియన్నాలో ఓ కమ్యూనిస్టు మహిళని పెళ్లి చేసుకున్నాడు.
ఫిల్బీ మొదటి భార్య
ఆ విషయాలు ముఖ్యం కాదు, ఎందుకంటే... వాడు మాలో ఒకడు.
మాలో ఒకడు.
నిజంగానే ఫిల్బీ గతంలోకి చూడాలి అనుకుంటే,
వాడు మొదటి నుంచీ అనుమానాస్పదంగా...
...ఉండేవాడని చెప్పాల్సి ఉంటుంది
కానీ తను భిన్నమైనవాడు, తిమ్మిని బమ్మి చేసే మొనగాడు,
ఇంకోవైపు పచ్చి మోసగాడు.
టాప్ సీక్రెట్ అండ్ పర్సనల్
"విషయానికొస్తే, నికొలస్ ఇలియట్, ఫిల్బీకి నమ్మకస్తుడైన ఫ్రెండ్,
చాలా సన్నిహితుడు, ఈటన్లో చదువుకున్నవాడు
ఆ స్కూల్ మాజీ హెడ్మాస్టర్ కొడుకు, సాహసికుడు, పర్వతారోహకుడు, మోసపోయినవాడు."
"జీవితంలో ఎన్నో అద్భుతాలు చేసిన ఇలియట్‌కి,
ఇది నిజంగా బాధాకరమైన విషయం, ఇన్నేళ్లుగా తనతో కలిసి తిరిగిన మిత్రుడు,
సహ ఉద్యోగి, తన గురువు, కిమ్ ఫిల్బీ బేరుట్‌లో తన ఎదురుగా కూర్చుని
ఆయన ఒక సోవియట్ గూఢచారి అని
తన ముందే ప్రకటించడం."
మిస్టర్ ఫిల్బీ
బేరుట్లో ఫిల్బీని ఇంటర్వ్యూ చేయడానికి తనతో తప్పులు ఒప్పించడానికి వెళ్లిన విషయం
నిక్ ఇలియట్ నాతో చెప్పాడు.
ఫిల్బీ స్వయంగా చెప్పాడు, తను డబుల్ గేమ్ ఆడని సమయంలో,
ఒంటరితనం ఆవరించినట్టు భావించేవాడట.
జీవితం చప్పగా అనిపించేదట,
అందుకే దేశద్రోహం తనకి వ్యసనంగా మారింది.
నిజంగా, తన బాల్యం నుంచే అందర్నీ మోసం చేశాడు,
కల్పన కంటే నిజమే చిత్రమైంది
చాలామంది "డబుల్ ఏజంట్" అనే పదాన్ని ఊరికే వాడేస్తారు.
మీడియాలో ఫిల్బీని డబుల్ ఏజంట్ అని తరచూ అంటారు.
నికొలస్ ఇలియట్
నిజం చెప్పాలంటే, ఫిల్బీ ముక్కుసూటిగానే ఉన్నాడు,
వాడొక నీచమైన దేశద్రోహి.
తేడా ఏంటి?
వాడు రష్యన్లకి నేరుగా పనిచేసిన గూఢచారి.
తను డబుల్ ఏజంటుగా పనిచేసి ఉంటే, రష్యన్లపై మాది
పైచేయి అయ్యేది. కానీ రివర్స్ జరిగింది.
ఇలియట్ నాకు బాగా తెలుసు. చాలా పొడుగ్గా ఉండేవాడు.
బక్కపలచని దేహం, వెయిస్ట్‌కోట్స్‌, కళ్లద్దాలతో ఉండేవాడు.
ఉన్నతస్థాయి మనిషి, ఈటన్ హెడ్మాస్టర్ కొడుకు,
ఈటన్లో చదువుకున్న ఎంతోమంది పరిచయస్తులు, చాలా సంపన్నుడు.
ఆయనలా మాట్లాడతారా?
తప్పకుండా. నేనడిగా, "నిక్"
కిమ్ని చూడటానికి వెళ్లినప్పుడు, నీపై ఎలాంటి పరిమితులు ఉన్నాయి?
"పరిమితులా, పిచ్చోడా? ఆ మాటలకి అర్ధమేంటి?"
"మరి తననెలా బెదిరించారు?
తనని బలవంతంగా లండన్ తీసుకు రమ్మన్నారా?"
"ఓరి వెర్రివాడా, తను లండన్ రావాలని ఎవరికీ లేదు."
"మీరు తనని ఏమని బెదిరించగలరు?
నిక్, నిజాయితీగా జవాబు చెప్పు" అని అడిగా.
వాడికి చెప్పా, "తను నిజాయితీగా రాకుంటే,
నిన్ను ఉన్నతవర్గం నుంచి వెలి వేస్తారు,
వ్యాపారాలు, లేదంటే మధ్య ఆసియాలోని సంఘం,
ఎక్కడా నిన్ను తలెత్తుకోనివ్వరు" అని.
"దాంతో భయపడి ఉంటాడే" అన్నా.
"భయపడ్డాడు."
తిక్కలోడు ఇంగ్లండుతో పెట్టుకున్నాడు,
తను ఒక్కడేనా, ఇంకా చాలామంది ఉన్నారో, నాకు తెలియదు.
మీరు రాసినదాంట్లో ఈ లైన్ ఉన్నట్టుంది.
"ఇతరులని మోసం చేయడంలో ఫిల్బీ నిపుణుడు.
అంతే స్థాయిలో తనని తాను మోసం చేసుకోవడంలో ఇలియట్ ముందుంటాడు."
అలా రాసి ఉంటే గొప్పే.
నా వాదన ఎప్పుడూ అదే
ఫిల్బీ అలా చేయడానికి ప్రేరేపించింది ఏదో కారణం కాదు, వాడి తత్వమే.
ఎవరికీ తెలియనిది తనకే తెలుసన్న ధీమాతో రోడ్డుపైకి రావడంలో ఉండే థ్రిల్ అది.
గూఢచారులు తమకి తాము తెచ్చిపెట్టుకునే మానసికరోగంలో ఉండే ఆనందం అది.
"తెచ్చిపెట్టుకునే మానసికరోగం."
ఎల్లప్పుడూ ఇద్దరిలా ఉండటం.
నీ భౌతిక రూపానికి విరుద్ధంగా ఉండటం.
కానీ మీరు చేస్తున్న పనిలో సంతోషం లేదా?
ఉంది, ఆ ఆనందం అద్భుతమైందని భావిస్తా.
అదృష్టాన్ని, బ్రతుకుని
నిత్యం సవాల్ చేసే ఆసక్తికరమైన ప్రయాణం.
నిజజీవితానికి దీనికీ చాలా తేడా ఉంటుంది, నిజంగా.
విశ్వానికి మనమే కేంద్రం అన్న ఫీలింగే అద్భుతం.
అక్కడికి వెళ్లడం, ఆ స్వచ్ఛమైన సోవియట్ ప్రపంచంలోకి, తన గురువుల దగ్గరికి.
"ఇప్పుడే, నువ్వు నన్ను ప్రేమిస్తావా? నీకిది ఇస్తే, నన్ను ప్రేమిస్తావా?"
ఆ రకమైన తత్వం ఇచ్చే ఆనందాన్ని ఊహించగలను.
నాలో కాదు, తనలో.
మిస్టర్, మీరు ఫిల్బీని
ఒక వ్యవస్థని నిర్వీర్యం చేసిన కర్కోటకుడిలా చిత్రీకరిస్తున్నారు."
నాకు తెలిసి, తను పుట్టిన స్వేచ్ఛాప్రపంచాన్ని
తానే అసహ్యించుకున్న మూర్ఖుడు.
ఆ మనిషి, ఒకవైపు తనని సమాజం కంటే ఉన్నతమైన వాడిగా చూసుకుంటూనే
ఇంకోవైపు, తనని ఆ స్థానంలో ఉంచిన సమాజంపై పగతో రగిలేవాడు.
తనతో తానే యుద్ధం చేసుకున్నట్టు అనిపించింది.
చివరికి 1988లో నేను మాస్కో వెళ్లినప్పుడు,
సోవియట్ రచయితల సంఘం ఇచ్చిన పార్టీకి హాజరయ్యా.
ద ఫిల్బీ ఫైల్స్, గెన్రిఖ్ బోరోవిక్
అక్కడ గెన్రిఖ్ బోరోవిక్ అని ఒక పెద్దాయన ఉన్నాడు.
బోరోవిక్ నా దగ్గరకి వచ్చి అన్నాడు,
"డేవిడ్, నా ఫ్రెండ్ ఒకతన్ని మీరు కలవాలి.
మీ పుస్తకాలని బాగా ఆరాధిస్తాడు.
పేరు కిమ్ ఫిల్బీ."
జవాబు చెప్పా, నా గుండెకేదో బాధ కలిగినట్టు అనిపించింది,
త్వరలో మా రాయబారితో విందు చేయాల్సి ఉంది,
ఒకరాత్రి రాణి ప్రతినిధితో విందు భోంచేసి, మరుసటి రోజే
రాణి ద్రోహితో విందు తినలేనని చెప్పా.
ఆ క్షణంలో అది దుర్మార్గం అనిపించింది.
స్టాలిన్ కోసం ఏళ్ల తరబడి అలా గుడ్డిగా పనిచేయడం.
అలాంటి వాడికి, అలాంటి గుంపుకి, సోవియట్ కమ్యూనిజం తరఫున
తను ఎలా పనిచేస్తాడు.
తనేం చేస్తున్నాడో తనకంటే బాగా ఎవరికీ తెలియదు.
అదొక వ్యసనం, తనని ఆవహించిన ద్రోహం అనే సరదా అది.
ఒక పరిస్థితిని వాడుకోవడం అనే పచ్చి అవకాశవాదం అది.
తనే భూమికి కేంద్రం అన్నట్టు. ప్రపంచం ఆటని తనే ఆడుతున్నట్టు.
దానికి కాస్త ఐడియాలజీని జోడించాల్సింది.
బహుశా అదే ఐడియాలజీ కావచ్చు.
క్రమంగా, ద్రోహం వ్యసనంగా మారి ఉండొచ్చు.
మీరు వాడికి మీ పిల్లిని కొన్నివారాలు చూసుకోమని ఇస్తే,
ఆ పిల్లికి కూడా ద్రోహం చేస్తాడు.
ఫిల్బీతో నాకు కొంత అంతర్గత అనుబంధం ఉంది.
అదే దుర్బుద్ధి, ఎలాగైనా,
మనకి నేర్పినవన్నీ వదిలేసి, వాటికి వ్యతిరేకంగా
మనకి నచ్చిన దారి ఎంచుకోవడం.
ఫిల్బీ అలా ఎందుకయ్యాడో నేను అర్ధం చేసుకోగలను.
నేను ఆ దారిలో వెళ్లనందుకు దేవుడికి థ్యాంక్స్ చెప్పుకుంటా.
నా జీవితంలోనూ దారి మారే పరిస్థితి ఒకసారి వచ్చింది.
నేనూ దుర్మార్గుడిలా అయ్యేవాడిని.
అదృష్టవశాత్తూ, నా దోపిడీకి వేరే మార్గం చూసుకున్నా.
రచయిత చేయాల్సింది, జీవితం నుంచి దొంగిలించడమే
రచయిత కాస్త భిన్నంగా ఉంటాడు.
కథాసృష్టికి ఎంచుకునే తన పద్ధతులన్నీ ఒంటరి మనిషి పద్ధతుల లాంటివి,
అనుభవాల్ని అక్కడా ఇక్కడా దొంగిలిస్తాడు, అడుక్కుంటాడు,
వాటన్నిటినీ కలిపి కట్టకట్టి ఒక రూపం తీసుకొస్తాడు,
దాన్నే జనానికి పంచుతాడు.
ఆ రకంగా, అతనొక మాయగాడు.
ఒకవేళ జనం తన మోసం పసిగట్టడానికి ప్రయత్నిస్తే,
వాడు మాయల్ని మూటకట్టుకుని వెళ్లిపోతాడు.
నాకు, రాయడం అనేది ఎప్పుడూ నన్ను నేను కనుక్కునే ప్రయాణం.
పాత్రలు ఎలా ప్రవర్తిస్తాయి, ఎలా పుడతాయి, ఆ పాత్రలు ఎవరు,
వాటి ఇష్టాలు ఏంటనేది,
ఆ పాత్రలే పేపర్ మీదకి తీసుకొస్తాయి,
నేనెవరు అనేది కూడా అవే కొద్దిగా చెప్తాయి.
టింకర్ టైలర్ సోల్జర్ స్పై
జార్జ్ స్మైలీ గురించి రాస్తుండగా అనుకుంటా,
నేనెప్పుడూ చూడని ఆదర్శవంతమైన తండ్రి గురించి రాశా.
ఇవి సొంత జ్ఞానంతో చేసిన ప్రయత్నాలు.
ఆ మార్గంలో అసలైన మనిషి అక్కడక్కడా దర్శనమిస్తాడు.
నేనెప్పడూ విశ్లేషణకి దొరకలేదు.
నా గురించేవైనా రహస్యాలు నాకు తెలిశాయి అనిపిస్తే, రాయడం నుంచి స్వయంగా తప్పుకుంటా.
బిల్ హేడెన్ పాత్ర ద్వారా, మీ గురించి మీరేం తెలుసుకున్నారు?
అది నాకు ముందే తెలిసిన దాని గురించి అనుకుంటా.
ఫిల్బీ గురించి నాకు తెలిసింది కూడా.
ఫిల్బీ గురించే ఇంకాస్త విస్తరించి రాసిన పాత్ర హేడెన్.
నాలో దాగి ఉన్న ఒక గుణం,
ఏంటంటే, నాకు తెలిసి ఎప్పుడూ అలా వెంపర్లాడలేదు,
ప్రపంచానికి రాజు కావాలని హేడెన్ వెంపర్లాడినట్టు.
గూఢచార ప్రపంచంలో ఉండటం చాలా ఆనందాన్ని ఇచ్చిన రోజులు కూడా ఉన్నాయి
ఏం జరుగుతోంది, నిజంగా ఏం జరుగుతోందో తెలుసుకోవడం
నాలో పరమానందం నింపింది.
ఫాస్ట్, డైరెక్టర్ ఎఫ్.డబ్ల్యూ మూర్నో
దానినే, ఫాస్టియన్ కోణంలో, భూమి అంతర్భాగంలో ఏముంది అనుకుంటాం.
"ప్రపంచం అంతటినీ దాని స్థానంలో నిలిపేది ఏంటి" అనేది వాక్యం.
...ప్రపంచం అంతటినీ దాని స్థానంలో నిలిపేది ఏంటి...
ద సీక్రెట్ పిల్‌గ్రిమ్‌లో ఒక నిరాశతో కూడిన వాక్యం ఉంటుంది,
"ఆ రహస్య గదిని కనుక్కుంటే..."
"...అక్కడేమీ లేదు" అవును.
ఒకవిధంగా, విధానాలన్నీ పురుడు పోసుకునే
ఒక రహస్య గది ఉందని అందరం నమ్ముతాం.
అదంతా తాత్కాలికమైందనే భావిస్తా నేను,
ప్రతి రోజూ, ప్రతి గంటా.
చరిత్ర ఒక గందరగోళం!
చరిత్ర గందరగోళమే, అందుకే నా ఎడతెగని అమాయకత్వంతో
ఊహించుకునేది ఏంటంటే, మానవ ప్రవర్తన యొక్క స్వభావంలో
ఏదో గొప్ప రహస్యం దాగుందని.
కానీ ఏమీ లేదు.
స్మైలీస్ పీపుల్ బిబిసి - డైరెక్టర్ సైమన్ లాంగ్టన్
"గూఢచర్యం శాశ్వతమైంది, సింపుల్గా ప్రకటిస్తాడు స్మైలీ.
ఈ వృత్తి కంటే కుటిలమైన వృత్తి ఇంకోటి ఈ భూమి మీద లేదు.
నీకు సరైన అనుభవం లేనప్పుడు గొప్ప స్థానంలో ఉంచుతారు.
ఇందులో కీలకమైనవి నేర్చుకున్నాక, మెడకి ఏదొక ఉద్యోగ బాధ్యత అంటగట్టకుండా
ఎక్కడకీ పంపరు నిన్ను.
ఫామ్‌లో ఉన్నప్పుడే అత్యుత్తమ ఆటలు ఆడామని పాత అథ్లెట్లకి తెలుసు.
గూడచారుల్ని మాత్రం ఫామ్‌లో ఉన్నప్పుడే మూలన కూర్చోబెడతారు.
తర్వాత, ఒక వయసుకి వచ్చాక,
జవాబు తెలుసుకోవాలి అనుకుంటాం.
మీ జీవితాల్ని ఎవరు నడుపుతున్నారో, ఎందుకు నడుపుతున్నారో తెలిపే
రహస్యగదిలో మడిచిపెట్టిన కాగితం కావాలంటావు.
సమస్య అక్కడే మొదలవుతుంది,
ఎందుకంటే మీకది స్పష్టంగా తెలుసు...
...ఆ రహస్యగదిలో ఏమీ లేదని.'"
నేనిది చదివినప్పుడు, మరింత లోతుగా అర్ధం చేసుకున్నా.
ఆ రహస్యగది మనమేనా? బహుశా అక్కడ ఏమీ లేదేమో?
నా వరకైతే అది నిజం. మిగతావారి సంగతి నేను చెప్పలేను.
నాకు తెలిసి, మనందరం పాక్షికంగా రహస్యంగానే జీవిస్తున్నాం
మన యజమానులతో, మన కుటుంబాలతో, మన భార్యలతో, మన పిల్లలతో.
మనం తరచూ తగిలించుకునే వైఖరుల వల్ల ప్రభావితం అవుతాం,
అది మేధోపరంగానే, మానసికంగా కాదు.
మన గురించి మనకి కొంతే తెలుసు.
ఒక గూఢచారి ఆకారం చూసి అనిపిస్తుంది
సమాజంలో పాతుకుపోయిన అనేక విషయాలకి సంబంధించిన అవసరాల మేరకు
తను ఎవరినైనా మోసగించడంలో అంతులేని నిష్ణాతుడని.
ప్రతి ఒక్కరిలో చిన్న గూఢచారి ఉంటాడు
"తన కాలపు ప్రముఖ గూఢచార నవలా రచయిత. బహుశా ఆల్‌టైమ్ రచయిత."
లె కారెని చదివిన నా అనుభవం ఏంటంటే,
"నేను కాల్పనికి ప్రపంచంలో ఉన్నానా? నిజమైన ప్రపంచంలో ఉన్నానా?
రెండూ కలగలిసిన వింతలోకంలో ఉన్నానా?"
నాకు తెలిసి ఏ కళాకారుడైనా, తను రచయిత కావచ్చు,
పెయింటర్, ఇంకెవరైనా కావచ్చు,
ఒక దశ దాటాకా తన పనిని వివరించాల్సిన అవసరం లేదు.
అది మీలో ప్రశ్నలు లేవనెత్తేలా చేస్తే, మీరు అప్పటికే సరైన దశలో ఉన్నట్టు.
నిజజీవితం నుంచి అంశాలు తీసుకునే
విషయం గురించిన చర్చలతో నేను అలసిపోయా.
ప్రస్తుతం, నేను చాలా స్పృహతో ఒక పుస్తకం రాశా,
ఎ పర్ఫెక్ట్ స్పై...
ఎ పర్ఫెక్ట్ స్పై బిబిసి - డైరెక్టర్ పీటర్ స్మిత్
...చెప్పాలంటే, నా జీవితంలో జరిగిన వాటికి సమాంతర రూపం అది.
రోనీ గురించయితే, రిక్‌ని చదవండి, నాకోసం అయితే, మాగ్నస్‌ని చదవండి.
మీకోసం వివరంగా చెప్పలేను
ఎక్కడ నిజజీవిత సంఘటనలు రహస్య మార్గంలో వెళ్లి, కల్పనగా మారుతాయి అనేది.
నేను తప్పకుండా నా గతంలోకి వెళ్లి,
"నేను బతికిన ఆ కూపంలోంచి నా జ్ఞాపకాలు దిగుమతి చేస్తాను."
ఆక్స్‌ఫర్డ్ డిగ్రీ
ద ఇంటెలిజెన్స్ కోర్
చెప్పాలంటే అదొక రకమైన ఏకాంతవాసం,
మన ఆలోచనల్ని ఎవరితోనూ పంచుకోకపోవడం.
మీ చుట్టూ చూసిన అంశాలని రహస్యంగా రాసుకుంటున్నారు.
తనకు తెలియకుండానే చప్పుడు చేస్తున్న రిక్
హేతుబద్ధమైన కల్పనాతత్వం, గందరగోళం నుంచి గట్టెక్కిస్తుంది.
నాకు తెలిసి, అది సాధారణ ప్రక్రియ.
నేను పెయింటర్ని అయితే, అలాగే ఆలోచిస్తా.
లైట్ వేసి, కిటికీ తెరిచి
ప్రస్తుతం నా ఫీలింగ్ ఏంటో బొమ్మ గీయడానికి ప్రయత్నిస్తా.
కాస్త సిల్లీగా ఉండొచ్చు. అసలిప్పుడు ఎలా ఫీల్ అవుతున్నారో అడగాలి అనుకుంటున్నా.
ఎరల్, నేను చాలా హాయిగా ఉన్నా.
ఇంతకుముందు మాట్లాడని చాలా విషయాలు ఇక్కడ మాట్లాడటం సంతోషంగా ఉంది.
ఇంతపెద్ద వయసులో, ఏదో పరిష్కరించడానికి ఇదొక అవకాశం అనిపించింది.
నేను అబద్ధం చెప్పనని నాకు తెలుసు. కట్టుకథలు చెప్పడం లేదు.
నన్ను నేను కాపాడుకోవాలన్న ఆసక్తి కూడా లేదు.
ఎందుకంటే నా మీద ఎవరికైనా ఆరోపణ ఉందేమో కూడా నాకు తెలియదు.
"సర్ మాగ్నస్, మీరు గతంలో నన్ను మోసం చేశారు,
కానీ అంతకంటే ముందు మిమ్మల్ని మీరే మోసం చేసుకున్నారు.
నువ్వు నిజమే చెప్తున్నా సరే, అది అబద్ధమే.
నువ్వు విధేయుడివే, నీకు ఆప్యాయత ఉంది.
- కానీ దేనికి? ఎవరి మీద? - కానీ దేనికి? ఎవరి మీద?
నాకు తెలియదు.
ఏదొకరోజు, నువ్వు నాకు చెప్తావు.
నేను చెప్పేది ఒక్కటే, సర్ మాగ్నస్, మీరు పర్ఫెక్ట్ స్పై.
సర్ మాగ్నస్
మనల్ని వాటిలోకి కాస్తయినా దించకపోతే, పాత్రలకి పస ఉండదు.
కేవలం కాగితపు మనుషుల్లా ఉంటాయి.
నా పాత్రలకి గొంతునిస్తాను. వాటిని నాలో నేను చదువుకుంటా.
అవి ఎలా మాట్లాడతాయి, అనేది చాలా ముఖ్యం.
ఆ తర్వాత, అవి ఎవరో, ఎలా డ్రస్ వేసుకోవాలో, ఎలా కదలాలో, అవే మీకు చెప్తాయి,
అయ్యో, పిమ్ దగ్గర లేదు...
కొన్ని ఆదివారాల తర్వాత
యాక్సెల్‌కి దారుణమైన ఏడాది పిమ్ తనకి 1000 పౌండ్లు ఇచ్చాడు
ఈసారి పిమ్‌కి దక్కింది...
[వియన్నా వాళ్లని బతికించింది]
అలా పాత్ర ఆవిర్భావం జరగాలి, పేజీ తర్వాత పేజీ...
చెక్ లాంగ్వేజ్ ట్యూషన్ యాక్సెల్ ఎక్కడా ఉండడు
ఎ పర్ఫెక్ట్ స్పై
క్రమంగా మనలాంటి ఒక పాత్ర పుడుతుంది.
నేను ఎవరినైనా కలిసినప్పుడు, వారి పాత్రల్ని
తీసుకోవడానికి ఉన్న అవకాశాలు పరిశీలించడం నా సహజ గుణం.
వాళ్లకి సంబంధం లేని విషయాల్లో వారిని చొప్పించడం ప్రారంభిస్తా.
వింత ఏంటంటే, చివరికి వచ్చేసరికి, వాళ్ల ఆకారాలు అందులో కనిపించవు.
కానీ అదే కథకి ఆరంభం.
ఆ తర్వాత చర్చించుకుంటా, వాళ్లకి కావలసింది ఏంటి?
విరుద్ధభావాల ఆకలి నుంచి, సంఘర్షణ యొక్క సారాంశం గ్రహిస్తా.
మీరు రాశారు, "పిల్లి చాపపై కూర్చోవడం కథ కాదు,
కానీ పిల్లి, కుక్క చాప మీద కూర్చోవడం కథ అని."
అవును.
తర్వాత లె కారె వెర్షన్ నాకు అర్ధమైంది.
"తన చాపపై కూర్చోవడం ద్వారా కుక్కని మోసం చేసింది పిల్లి"
ఆ పిల్లి డబుల్ ఏజంట్ అనుకుంటా.
జాన్ లె కారెః గూఢచార కథలకి మాస్టర్
గూఢచర్యం అనే క్రీడకి గురువు
ద్రోహం, మీ ముఖ్యమైన కాన్సెప్ట్ ఎందుకు అయింది?
ఎ పర్ఫెక్ట్ స్పైకి స్పూర్తిగా నిలిచిన ఇంపర్ఫెక్ట్ తండ్రి
దాని వెనక సుదీర్ఘ కుటుంబ నేపథ్యం ఉంది.
నా బాల్యంలో నిజం అనేది లేదు. అంతా నటనే.
జీవితాన్ని నేను అర్ధం చేసుకున్న దాన్ని బట్టి, మనుషులు బైటకి చెప్పేది
వాళ్ల మనసుల్లో ఉండదు.
మీరొకసారి గుర్తు చేసుకోండి, అన్ని సీక్రెట్ సర్వీసుల్లోనూ
నాకు పని ఉండదు, కానీ ఉద్యోగంలో ఉంటాను.
బర్జెస్ అండ్ మెక్లీన్ రష్యా లోపలి నుంచి తొలి ఫుల్ స్టోరీ
అవి ద్రోహం నిండిన దశాబ్దాలు.
ఎప్పుడు ఎవరి పేరు బయటికి వస్తుందో ఊహంచలేని పరిస్థితి.
ఎమ్ఐ5లో ఉన్నప్పుడు, అమెరికా ప్రతినిధులు బలంగా చెప్పారు
మరింత బాధ్యతగా ఉండండి, మీలో ఉన్న కమ్యూనిస్టుల్ని తొలగించుకోండి అని.
ఒకడు కనిపించాడు
ఆయన మనకంటే పైస్థాయిలో ఉన్నట్టు కనిపించేవాడు,
తనెప్పుడూ, "పదండి, ఓ గుక్కతాగి వద్దాం" అనేవాడు.
వాళ్ల ఇంట్లో ప్రేమపక్షులు దాగి ఉండే ఒక గోడ ఉండేది.
అవి నిశ్శబ్దంగా ఎగిరిపోతూ ఉండేవి.
చెప్పాలంటే, తనొక వెర్రోడు అనుకుంటా.
ఆ స్థానంలో ఒక రకమైన విశ్లేషకుడు, సైకాలజిస్టో ఉండాలి.
తను దుర్మార్గమైన స్కూల్ మాస్టర్‌లా ప్రశ్నించేవాడు...
"మీ ఆవిడతో స్నేహంగానే ఉన్నావా?"
కమ్యూనిస్ట్ గూఢచారులం అన్న కోణంలో మేమంతా విచారించబడిన వాళ్లమే.
నా విషయంలో కామెడీ ఏంటంటే, ఎమ్ఐ5 కోసం
మా ఆక్స్‌ఫర్డ్ యూనివర్శిటీలోని కమ్యూనిస్టు సంఘంతో కలిశా.
నేనేదో పనికొస్తానని, నన్ను తీసుకెళ్లి సోవియట్ ఎంబసీలో కూర్చోబెట్టారు,
ఆరుసార్లు బ్యాటిల్‌షిప్ పొటెంకిన్ చూశా.
వోడ్కా పోసి మేపారు, తర్వాత వదిలేశారు.
అది మంచి సినిమా.
మంచి సినిమా, కాకపోతే ముగింపులో శుభం కార్డు పడదు.
బ్యాటిల్‌షిప్ పొటెంకిన్ డైరెక్టర్ సెర్గీ ఐసెన్‌స్టీన్
ఒక్కసారి ఆగండి. ప్రారంభంలోనే డబుల్ ఏజంట్ కావాలన్న కోరిక ఉండేదా?
అవును.
ఆ సమయంలో ఆ ఆలోచనే ఉత్కంఠ రేపేది.
అది కేవలం ఏజంటుగా కాదు, డబుల్...
ప్రతి గూఢచార సంస్థలో, ప్రతి నిఘా సంస్థలో
జరిగేదే ఇది.
ప్రత్యర్ధులు రిక్రూట్ చేసుకునేలా మనుషుల్ని పంపడం,
వాళ్లు రిక్రూట్ చేసుకుంటే, తర్వాత అసలైన వాళ్లు తనని సొంతం చేసుకునేవాళ్లు.
ఇదంతా మామూలే అనేవాళ్లు జర్మన్లు.
అలా ఆక్స్‌ఫర్డ్ కమ్యూనిస్ట్ గ్రూపు రహస్య పెద్దతో
అనుబంధం, ఆ సమయంలో బాధ అనిపించేది,
ఆయనొక అమాయకుడు, పేరు స్టాన్లీ మిచెల్.
ఎ పర్ఫెక్ట్ స్పై
మేము ఒకే కాలేజీలో ఉన్నాం, ఆయన రష్యన్, జర్మన్ చదువుతుండేవాడు.
తను రష్యన్-యూదు జాతుల సమ్మేళనం.
సెలవుల్లో కలిసి డోర్సెట్ వెళ్లి గడిపేవాళ్లం.
ఆ సమయంలో కమ్యూనిస్టు గ్రూపులో ఉన్న
విద్యార్ధులందరి పేర్లు తన దగ్గర ఉండేవి.
ఎమ్ఐ5 కోసం ఇలాంటి వాళ్లని గుర్తించడమే నా పని.
అది కాస్త దారుణమైన పనే. నేను స్టాన్లీని మోసం చేశా.
అప్పుడు నేను చేసిన దాని గురించి ఎంత బాధపడినా,
అది చేయాల్సిన పనే అని ఇప్పటికీ భావిస్తా.
తర్వాత కాలంలో, స్టాన్లీ తేలిగ్గా తీసేసేవాడు,
తన జీవితంలో తేడా వ్యక్తిని నేనే అని.
తనని అది చాలా అసంతృప్తికి గురిచేసింది. "నువ్వేరా, జూడాస్‌వి. పందీ.
ఎవరైనా ఇలా చేస్తారా? నీలాంటి తప్పుడు వెధవలు ఉంటారా?
దానికి మీ సమాధానం?
"క్షమించు స్టాన్లీ, కానీ నువ్వు మన దేశాన్ని ఇబ్బంది పెట్టే
విప్లవ ఉద్యమానికి చెందినవాడివి,
ఆ సమయంలో సోవియట్ యూనియన్‌తో ఒక రకంగా యుద్ధం నడిసేది.
నువ్వు తప్పు వైపు ఉన్నావు" అన్నాను.
మీరు కచ్చితంగా చెప్పగలరా మీరు మంచి వైపు ఉన్నారని,
- తను తప్పు వైపు ఉన్నాడని? - లేదు, తప్పకుండా చెప్పలేను.
ఎ పర్ఫెక్ట్ స్పై
ఎ పర్ఫెక్ట్ స్పైలో, కొడుకు ఆత్మహత్య చేసుకోవడం ఎందుకు?
ఆ కాల్పుల చప్పుడు మేరీ ఎప్పటికీ వినలేదు.
మొదటిది, తను డబుల్ ఏజంట్ అని తెలుసుకోవడం.
నిజమైన ప్రపంచంతో అతనొక ఒప్పందం చేసుకున్నాడు.
జీవితం మోయలేని భారంగా అతను చూసి ఉంటాడు.
తన బిడ్డ కళ్ల ముందు అవమానంగా భావించి ఉంటాడు.
రోనీ ఇలా అవమానంగా భావించేవాడా?
నాకు నమ్మకం లేదు.
తెరచాటుగా, తను అలా చేశాడని విన్నా,
నా పెంపుడు తల్లుల విషయంలో.
మళ్లీ ఆయనెప్పుడూ అలా చేయలేదు.
ఆయన అవమానంగా భావించాడో లేదో తెలియదు,
తనలో తాను ఎలా బతికాడో చెప్పలేను.
తన ఫాంటసీలతో బతకడం,
మొదట అవి క్రిమినల్ ప్లాన్స్ కాకపోవచ్చు
కానీ... అది నవల రాయడం లాంటిది,
తను సరైన మాటలు వింటాడని కావచ్చు,
లేదా జనంలో ఏదైనా క్లూ పట్టుకుంటాడని కావచ్చు.
అదే కుంభకోణానికి పునాది.
"నేను ఎక్సెటర్ అనే ఊరిలో ఉన్నా, ఒక నిర్మానుష్య ప్రాంతంలో నడుస్తున్నా,
మా అమ్మ, ఆలివ్ చేయి పట్టుకుని ఉన్నా.
ఎలాంటి శరీర స్పర్శ తగలకుండా, తన చేతులకి గ్లవుస్ వేసుకుంది
బహుశా, నాకు గుర్తున్నంతవరకు, ఎప్పుడూ ఆమె స్పర్శ తగల్లేదు.
ఆ నిర్మానుష్య ప్రదేశంలో, కాస్త దూరంలో ఓ వికారమైన భవనం ఉంది.
పాడైపోయిన కిటికీలతో, లోపలంతా వెలుతురు లేనట్టుంది.
"ఆ పాడైపోయిన ఒక కిటికీ లోంచి,
మోనోపలీ ఆటలో దోషిలాగా, మా నాన్న నిల్చుని ఉన్నాడు.
పైన ఉన్న ఆయన్ని చూస్తూ నేను చేయి ఊపా
ఎప్పటిలాగే చేయి ఊపాడు రోనీ."
నాన్నా, నాన్నా!
"పూర్తి సంతోషంగా ఉన్న నేను, ఆలివ్ నియంత్రణలో
తిరిగి కారు వైపు నడిచా.
ప్రతి పిల్లవాడు, తన తల్లిని కలిగి ఉండడు
అలాగే తండ్రిని జైలులో ఉంచడు."
"కానీ, ఇలాంటివేమీ జరగలేదని మా నాన్న అంటాడు.
ఆయన్ని అలా జైలులో చూడాలన్న, నా భావన
ఆయనకి చాలా చిరాకు పుట్టించింది."
బిడ్డా, అది మొదటి నుంచి చివరిదాకా కట్టుకథ.
ఎక్సెటర్ జైలు లోపల చూసిన ఎవరికైనా
ఖైదీల సెల్స్ నుంచి రోడ్డు కనబడదని స్పష్టంగా తెలుసు.
"నేను ఆయన్ని నమ్ముతా.
నేనే తప్పు, ఆయనే కరెక్ట్.
ఆయన ఆ కిటికీ దగ్గర ఎప్పుడూ లేడు నేనెప్పుడూ చేయి ఊపలేదు.
కానీ నిజం ఏటి? ఆ జ్ఞాపకమేంటి?
మన గతానికి సంబంధించిన సంఘటనలు
మనలో ఇంకా సజీవంగా ఉండటానికి ఇంకో పేరు వెతకాలి.
మిమ్మల్ని అడ్డుకోవడం సరైన పని అనుకోను.
కానీ మీరు చెప్పినదాంట్లో ఒక ఆసక్తికరమైన విషయం కనిపించింది
దాని గురించి మరింత తెలుసుకోవాలి.
ఇది ఒక విచారణ కావచ్చు, నాది ఆత్మవంచన కావచ్చు.
ఒక ఇంటరాగేటర్గా లేదా ఇంటర్వ్యూ చేస్తున్నవాడిగా, మీరు కూడా
మీ జీవితంలోకి తరచి చూడరని నేను ఊహించలేను.
మనుషుల మనసుల్లోకి మరీ చొరబడగలం అని నేను అనుకోవడం లేదు.
కానీ వారి గురించి కొన్ని ఊహలు ఏర్పరచుకుని, వాటిని వారికి ఆపాదిస్తాం.
ప్రోయాక్టివ్ లిమిటెడ్
మీ నాన్న గురించి విచారించడానికి ప్రైవేట్ డిటెక్టివ్‌లని పెట్టారు.
ఒకడు లావు, ఒకడు బక్కోడు. నా సొలిసిటర్ని అడిగా,
"వీళ్లని ఎలా పట్టుకోవాలి?"
ఆయన "నేను చెప్పానని వాళ్లకి చెప్పొద్దు,
కానీ నాకు తెలిసి, వాళ్లు క్రూరులు."
పెద్ద మొత్తానికే వాళ్లని నియమించుకున్నా.
డియర్ డేవిడ్, నిన్న మీ సమయం కేటాయించినందుకు థ్యాంక్యూ.
...మరింత చర్చించడానికి సరైన అవకాశం.
వాళ్లు కొంతే కనుక్కున్నారు.
రోనీ అసలైన బరువు ఆయన ఎత్తుకి చాలా ఎక్కువ
గట్టి కేసులు, ఎక్సెటర్ దగ్గర
రోనీ మొదటి క్రిమినల్ కేస్, ఖైదు గురించి తెలుసుకోవడానికి నమ్మకమైన మార్గం
అప్పటి స్థానిక పత్రికలే.
'నా జీవితంలో కష్టతరమైంది' దివాళా
కాస్త చిన్న వయసులోనే ఆయనకి నాలుగేళ్ల జైలుశిక్ష పడింది అనుకుంటా.
కానీ మధ్యలోనే బయటకి వచ్చాడు
రెండోసారి కాస్త కఠిన శిక్ష పడింది.
ఒకసారి అడిగా, "ఎంత కష్టం అది?" అని.
"జిప్సీలు దారుణంగా ఉంటారు" అన్నాడు.
కొట్లాటల గురించి చెప్పాడాయన.
ద డెడ్లీ ఎఫైర్, డైరెక్టర్ సిడ్నీ ల్యూమెట్
రోనీ భారీ కాయుడు, కొట్లాటల్లో ఎంతదూరమైనా వెళ్లగల సమర్ధుడు.
బై జోవ్! అమెరికా వీధుల్లో లండన్ మనిషికి ఏం పని?
ఒక బ్రిటీష్ వీక్లీ ప్రచారం కోసం చికాగోలో ఉన్నా, లండన్ బస్సుల్లో తిరుగుతూ,
టెలిఫోన్ బూత్‌లో ఫోన్ కాల్స్ చేస్తున్నట్టు నటించేవాడిని.
ఈ వారాంతంలో, జాన్ లె కారె లండన్ నుంచి వయా బి.ఒ.ఎ.సి.
కార్సన్స్ వెళ్తాడు, "ద స్పై హూ కేమ్ ఇన్ ఫ్రమ్ ద కోల్డ్" ఇంకా ఆయన కొత్త నవల
"ద లుకింగ్ గ్లాస్ వార్" ప్రచారం కోసం.
బ్రిటీష్ కాన్సులేట్ జనరల్ నాకు ఒక టెలిగ్రాం ఇచ్చాడు,
అది ఆయనకి జకార్తా ఎంబసీ నుంచి వచ్చింది.
బ్రిటీష్ ఎంబసీ, జకార్తా, 31 జులై, 1965
రోనీ జైలులో ఉన్నాడు, బయటికి రావాలంటే చాలా డబ్బు కావాలి, అని ఉంది అందులో.
అది చెల్లించడానికి ఒప్పుకోవాలా?
కళ్లుచెదిరే లాభం
అది పెద్ద మొత్తం ఏమీ కాదు, కానీ చెప్పాలంటే చాలా బాధతో కూడుకున్నది,
అది తనని విడిపించింది.
దాని గురించి మేమెప్పుడూ మాట్లాడుకోలేదు. ఒకసారి ఆయనే అన్నాడు,
"అదేమంత విషయం కాదు, డబ్బులు ఇచ్చావంతే" అని.
ఇప్పుడు తెలుసు, ఇండోనేషియా మారణహోమం నుంచి బయట పడుతున్నప్పుడు
ఈయన ఏదో ఆయుధ వ్యాపారం కేసులో ఇరుక్కున్నాడని.
కానీ నాకు తెలిసి, ఆయన ఆఖరుసారి జైలులో ఉన్నది,
జ్యూరిక్ లోని జిల్లా జైలు బెజిర్క్‌స్ఫాంగ్నిస్‌లో ఉన్నాడు
హోటళ్లని మోసం చేసిన కేసులో.
నా ఖర్చుతో ఫోన్ మాట్లాడే అవకాశం సంపాదించాడు.
నాకు చెప్పాడు, "జైలులో ఉండలేనురా. విడిపించు" అని.
మళ్లీ నా డబ్బే ఖర్చుపెట్టా.
అంటే, పెద్ద మొత్తమేం కాదు, కానీ నాకది బాధాకరం.
ఇంకా చలాకీగా ఉన్న మనిషి జైలులో ఉండటంపై ఇప్పటికీ నాకు పీడకలలు వస్తుంటాయి.
మొత్తంగా, ఆయనెంత కాలం జైలులో ఉన్నాడో నాకు తెలియదు.
అంతా కలిసి ఆరు లేదా ఏడేళ్ల కంటే ఎక్కువ ఉండదు.
కానీ ఆయన మీద దాని ప్రభావం, నేను ఊహించలేను.
చివరికి, రోనీ నీపై కేసు పెట్టాడు!
అవును. లండన్ వీకెండ్ టీవీ వాళ్లకి ఇంటర్వ్యూ ఇచ్చా.
ప్రతిదానికీ ఆయనకి రుణపడి ఉన్నానని చెప్పడం మానేశాను.
నా విజయంలో రోనీకి క్రెడిట్ ఇవ్వాలని లేదు.
ఆయనకి రుణపడి ఉన్నానని ఎందుకు అనుకోవాలి?
కానీ నిజంగా, చాలా విధాలుగా ఆయన రుణం తీర్చుకున్నా.
నేను ఏ ఒక్కదానికో పరిమితమని ఎప్పుడూ అనుకోలేదు.
ఆ విషయంలో అదృష్టవంతుడిని.
చాలా ఆసక్తికర జీవితాన్ని గడిపా.
చాలా సంస్థల్ని, చాలా విషయాల్ని చూశా.
వింతగా చెప్పాలంటే, చాలా జీవితాల్నిజీవించా.
అందులో ఏ ఒక్కదానికో పరిమితం కాలేను.
నాకు నచ్చినట్టు జీవించా అనే భావనతో ఉన్నా.
లె కారె కమ్స్ ఇన్ ఫ్రమ్ ద కోల్డ్
లె కారె: మరో అద్భుత గూఢచార కథ
తనలా కాకుండా, మీరు డబ్బు గడించడం
పేరు తెచ్చుకోవడం వల్లే మీ నాన్న మిమ్మల్ని వేధించాడా?
లె కారె లేటెస్ట్ స్పై వర్సెస్ స్పై ఇవాళ్టి ముఖ్యాంశం
నాకు తెలియదు.
నా విజయం ఆయనపై చూపించిన ముఖ్యమైన ప్రభావం ఏంటంటే,
అదంతా ఆయన వల్లే సాధ్యమైంది అనుకోవడం.
అప్పు తీసుకునైనా సరే, నా పుస్తకాల్ని పెద్దమొత్తంలో కొనేవాడు, వాటి మీద
"రచయిత తండ్రి నుంచి" అని సంతకం చేసేవాడు.
వాటిని అందరికీ పంచేవాడు.
విత్ బెస్ట్ విషెస్ ఫ్రమ్ ద ఫాదర్ ఆఫ్ ద రైటర్
తనని వియన్నాలో కలిసినప్పుడు రోనీ అసలు రూపాన్ని చూశా.
"బిడ్డా,
నీ చదువుకి అయిన ఖర్చుని లెక్కవేశా.
నువ్వు ఎంత సంపాదించి ఉంటావో నాకొక అంచనా ఉంది."
తర్వాత ఒక ఒప్పందం నా ముందుకి తెచ్చాడు.
"చూడరా, నా జీవితంలో నేను కోరుకున్నది కాసిని పందులు, పశువులు
డోర్సెట్లో కాస్త పొలం. పందులు, పశువులు.
అందమైన మహిళతో హాయిగా బతకాలి. అంతకంటే ఏమొద్దు. కాబట్టి,
ఏం కోరుతున్నానంటే..." అని, ఒక పెద్దమొత్తం చెప్పాడు.
"నాన్నా, నేనలా చేయలేను. ఇదంతా అర్ధం లేని పని అనిపిస్తోంది.
నీకు నిజంగా పందులు, పశువులే కావాలి అంటే,
నేనే ఒక ఇల్లు కొని, అందులో నిన్ను ఉంచుతా.
నీ తోటని నడుపుకోడానికి భరణం ఏర్పాటు చేస్తా.
నిన్ను మాత్రం నమ్మలేను" అని చెప్పా.
నన్ను మోసం చేయడానికి టార్గెట్ కూడా పెట్టాడు. మోసం చేయబోయాడు.
నా దగ్గర అంతా లాక్కుని, నన్ను రోడ్డున పడేయాలని చూశాడు.
అది జరగనివ్వలేదు నేను.
హోటల్ జాహర్, వియన్నా
మేము వియన్నాలోని జాహర్స్‌లో ఉన్నాం.
అప్పట్లో పేరున్న, చాలా అద్భుతమైన రెస్టారెంట్.
ఆయన భయంకరంగా కేకలు వేశాడు.
"నీ కన్నతండ్రికి ఇస్తున్నావురా, ఊరికే ఇవ్వడం లేదు!" అంటూ అరిచాడు.
వీధంతా వినిపించేటట్టు అరిచాడు.
అరుస్తూ అరుస్తూ మీదకి వచ్చాడు.
ఆయన వెన్ను మీద చేయి వేశాను,
అలా నెట్టుకుంటూ ఇద్దరం హోటల్ ముందు తలుపు వరకు వచ్చాం.
కొన్ని మెట్లు కిందకి దిగాడు, అక్కడున్న క్యాబ్ చూసి దీనంగా మొహం పెట్టాడు,
"ఈ క్యాబ్‌కి ఎలా డబ్బులివ్వాలి?" అన్నాడు.
డ్రైవర్‌కి కొంత డబ్బిచ్చా నేను.
తర్వాత తను వెళ్లిపోయాడు.
ఆయన చెప్పినదానికి ఒప్పుకుని ఉండాల్సింది, కనీసం కొంత డబ్బు ఇవ్వాల్సింది.
కానీ ఆ క్యాబ్‌కి కూడా డబ్బులు ఇవ్వాల్సి వచ్చినందుకు కోపం వచ్చింది.
కానీ ద్రోహం చేశాడనే బాధ ఉంది.
అవును. కొంత ఉంది. "నాకు ఇలా ఎలా చేశావు?" అని.
స్మైలీస్ పీపుల్
కమాన్, మిత్రమా. పడుకునే టైమ్ అయింది.
జార్జ్? నువ్వే గెలిచావు.
నేనా?
అవును.
అవును. నేనే గెలిచా.
రోనీని ప్రేమించారా?
ప్రేమంటే ఏంటో నాకు తెలియదు.
చిన్నప్పుడు తనని ప్రేమించి ఉంటా.
కానీ తర్వాత, తను ఎంచుకున్న జీవితం పర్యవసానాలేమిటో అర్ధం అయింది.
తర్వాత, నాకు ఉన్నదంతా తను కొట్టేయాలి అనుకున్నాడు, నా డబ్బంతా.
ఎప్పటికీ మీవాడు, ఆర్. కార్న్‌వెల్
ఆయన్ని నేను ఆపే అవకాశముంది.
ఆయనతో ఆప్యాయంగా ఉండొచ్చు.
పట్టించుకోకుండా ఉండొచ్చు, రహస్యంగా ఆయన్ని ద్వేషించొచ్చు కూడా.
నిజంగా అవన్నీ జరిగాయి.
ఏ తండ్రీకొడుకుల మధ్య అయినా జరిగేవే ఇవి.
ఇవన్నీ రుతువుల్లాంటివి. ఆయన్నించి తప్పించుకోడానికి ద్వేషాన్ని ఎంచుకున్నా.
మరణాలు
కార్న్‌వెల్ - జూన్ 29న,
రొనాల్డ్, ప్రేమ కలిగిన భర్త, తండ్రి...
ఒక్కసారిగా
ఆయనికి మూడు సార్లు అంత్యక్రియలు చేశారు.
మొదటి దానికి వెళ్లాను.
నన్ను మాట్లాడమన్నారు, కానీ మాట్లాడలేదు.
తర్వాత మరోసారి అంత్యక్రియలు చేశారు
తర్వాత, ఆయన సంస్మరణ కార్యక్రమం చేశారు.
కానీ ఆ రెంటికీ నేను వెళ్లలేదు.
నాలో ఫీలింగ్స్ చచ్చిపోయాయని నమ్మాలి అనుకున్నా.
ఆయన సమాధిని ఎప్పుడూ చూడలేదు.
కానీ అంత్యక్రియలకి మీరు డబ్బులు ఇచ్చారు.
అవును, ఇచ్చా.
అందరి అంత్యక్రియలకి డబ్బులిచ్చా.
మా అమ్మ అంత్యక్రియలకి డబ్బులిచ్చా. అంటే వాళ్లకోసం ఇచ్చా.
దాని అర్ధం ఏంటి? నా దగ్గర ఉంది, ఇచ్చా.
ఆయన సేవకుల్లో అత్యంత నమ్మకస్తుడు,
ఆయన కోసం జైలుకి కూడా వెళ్లాడు, తన పేరు ఆర్థర్ లోవ్.
వాళ్లందరి ఇంటిపేర్లలో ఏకాక్షరాలే ఉంటాయి.
మిస్టర్ బెంట్ అని ఒకరున్నారు.
తను చనిపోయాడని తెలియగానే జెర్మిన్ స్ట్రీట్‌కి వెళ్లా
అక్కడేదైనా అవసరం ఉంటుందేమో, ఏదైనా సాయం అవసరం ఏమో అని.
ఆర్ధర్ అన్నాడు, "తన స్మారకార్ధం అందరం వెళ్లి పార్టీ చేసుకుందాం పదండి
రోడ్డు పక్కన ఉండే జూల్స్ బార్‌కి పదండి" అని.
జూల్స్ బార్
మాలో ఎనిమిది మందిమి వెళ్లాం, ఆర్థర్ తీసుకెళ్లాడు.
షాంపేన్, ఆయిస్టర్స్, మాకు నచ్చినవి తీసుకున్నాం.
మమ్మల్ని మేము ఉల్లాస పరుచుకోవాలి అనుకున్నాం. లేదా అర్థర్ అనుకున్నాడు.
బాధ్యతగా, తనే డబ్బులిచ్చాడు. అది తన పార్టీ, బాగుంది.
టింకర్ టైలర్ సోల్జర్ స్పై
ఇది నా పార్టీ, జార్జ్. నేను ఓకే అనుకున్నాక బిల్ తీసుకుంటా.
రెండు రోజుల తర్వాత పోస్టులో రశీదు వచ్చింది.
"సాధ్యమైనంత త్వరగా డబ్బులు చెల్లిస్తా సరేనా?" అని.
రోనీ దగ్గర ఎప్పుడూ డబ్బులు లేవు.
తను బాగా సంపాదించేవాడు, పెద్ద మొత్తంలో పెట్టుబడి పెట్టి, సంపాదించిన ప్రతిసారీ,
లాభం కంటే ఖర్చు ఎక్కువయ్యేది... దాంతో అంతా పోయేది.
ఆయనకి సమస్యలు ఇష్టం.
ఆయన ఎప్పుడూ రిస్కులో బతకాలని కోరుకున్నట్టు అనిపించింది.
అలా చేయడం తన సమూహం దృష్టిలో గౌరవప్రదంగా ఉంటుంది,
దానివల్ల వాళ్లూ లాభపడతారు తనూ బీభత్సంగా సంపాదించుకోవచ్చు అని
తనకు తాను నచ్చచెప్పుకున్నాడు అనిపిస్తుంది.
ఇంకోటి చెప్తున్నా, అదంతా సాధ్యమని మీసాలు మెలేసేవాడు.
ఆయన్ని నేను తప్పు పట్టడం లేదు, ఆయన విజయం సాధించడానికి
ఎంత దగ్గరగా ఉన్నాడు, అలాగే ఎంతగా భ్రమల్లో బతికాడో
వివరించడానికి ప్రయత్నిస్తున్నా.
కానీ ప్రపంచం భ్రమల్లోనే బతుకుతుంది.
ఒప్పుకుంటా. ఆయన ఏం చేశాడు, ఎక్కడ ఫెయిలయ్యాడు అనేదాని మధ్య చిన్న గీత ఉంది,
ఆ మార్గంలో విజయం సాధించడానికి, ధనవంతులు కావడానికి, గౌరవం పొందడానికి ఉన్న
అవకాశం అనే గీత బహు స్వల్పం.
"రోనీ చనిపోయాక, నేను మళ్లీ వియన్నా వెళ్లాను
ఆయనపై చిన్నపాటి
ఆటోబయోగ్రఫీ లాంటి నవల రాస్తూ ఆ నగరం గాలి పీల్చాలని,
స్వేచ్ఛగా ఆలోచించే పరిస్థితిలో ఉన్నా.
ఈసారి జాహర్స్‌లో దిగలేదు.
వెయిటర్లకి ఇంకా అది గుర్తుందని భయం
రోనీ టేబుల్ మీద పడబోయాడు, నేను ఆయన్ని ఈడ్చినట్టు బయటకి లాకెళ్లా.
స్వెహాట్‌కి వెళ్లాల్సిన నా విమానం ఆలస్యమైంది
హోటల్ రిసెప్షన్ దగ్గరకి వెళ్లా నేను
కాస్త పెద్దాయన ఎవరో అక్కడ డ్యూటీలో ఉన్నాడు.
నేను రిజిస్ట్రేషన్ ఫామ్ నింపుతుంటే సైలెంటుగా చూశాడు.
తర్వాత నెమ్మదిగా, వియన్నీస్ కలగలిసిన జర్మన్లో మాట్లాడాడు.
"మీ నాన్న చాలా గొప్ప వ్యక్తి"
"మీరు ఆయనతో అమర్యాదగా ప్రవర్తించారు" అన్నాడు.
నాకు మళ్లీ మళ్లీ అనిపిస్తోంది
ద్రోహం గురించి మిమ్మల్ని గట్టిగా ఒత్తిడి చేయలేదని.
ఒక ఇంటర్వ్యూయర్ లేదా ఇంటరాగేటర్గా నేను విఫలం అయ్యానని.
ఆ విషయంలో నా నుంచి సర్వం పిండుకున్నారని నేను అనుకుంటున్నా.
కానీ మీరు కోరే ఏ ప్రశ్నకి అయినా, వీలైనంత నిజాయతీగా సమాధానం ఇస్తా.
మీరు నాశనం కావాలని వాళ్లు కోరుకున్నారా?
ఏడవాలని? అవును. నేను ఏడవగలను.
నేను పక్షుల్లా చప్పుడు చేయగలను.
నా శృంగార జీవితం గురించి నేను మాట్లాడను. మీరూ అడగరని నమ్ముతున్నా.
అది నాకు చాలా ప్రైవేట్ విషయం.
మీరు ఊహించినట్లుగా నా ప్రేమ జీవితం చాలా కష్టతరమైన మార్గమే.
కానీ దానంతట అదే అద్భుతంగా పరిష్కారమైంది, దానిపై అంతకంటే ఎక్కువ అవసరం లేదు.
అయితే, జనం ఏం ఆశిస్తున్నారు?
నేను మోసగాడినని భావించాలి అనేది వాళ్ల కోరిక
అబద్దాలకోరు అని,
నా ఆకర్షణ ఉపయోగించి మోసం చేస్తానని, ముఖ్యంగా
నా పిల్లల్ని హింసపెడుతున్నట్టు చెప్పాలని వాళ్ల కోరిక.
నా ముసుగు తొలగించి ఏముందో చెప్పాలి అనుకుంటారు,
కానీ అసలు ముసుగు వెనక ఏముందో నాకు చెప్పండి ముందు.
తెరిచిన పుస్తకంలా మీ ముందు నేనున్నా.
ద పిజియన్ టన్నెల్, నా జీవితం నుంచి కథలు
ఇదంతా నా ఊహ, ఏదీ నిజం కాదని మీ జ్ఞాపకాల్లో చెప్పారు.
ఆ కూపంలో నుంచి, నిజాలు సేకరించి
వాటికి కల్పన అల్లాను.
నా చుట్టూ ఉన్న వాస్తవికత నుంచి మంచి కథలు తీసుకోవాలి అనుకున్నా.
ద లుకింగ్ గ్లాస్ వార్ డైరెక్టర్ ఫ్రాంక్ పియర్సన్
కానీ నా పుస్తకాలలో వీరోచిత పోరాటాలేవీ నేను చూపించలేదు.
కానీ కథ మొదట్లోనే అది నిజం కాదని ఎందుకు చెప్తారు?
ఒక కారు ప్రమాదాన్ని మీరు, నేను ఇద్దరం చూశామనుకోండి.
ఏం జరిగింది అనేదానిపై ఎవరి అభిప్రాయం వారికి ఉంటుంది.
మరి, అసలు నిజం ఏంటి?
దానికి సంబంధం లేని మూడో వ్యక్తి ద్వారా నిర్ణయించబడేదే ఆ సంఘటనకి సంబంధించిన నిజం.
అంతవరకూ నిజం అనేది వ్యక్తిగతం.
ఆ మూడో వ్యక్తి ఎవరు? దేవుడా?
ఒక రకమైన తాత్విక ప్రమాణాలతో నిర్ణయించ బడుతుందది, మన చేతుల్లో లేని విషయం.
నేను చూసిన, నన్ను చూసిన ప్రపంచాల నుంచి ఏరుకున్న విషయాలతో
నమ్మదగిన కల్పిత కథలను రూపొందించడమే నా పని.
నా ప్రయాణం నేనెంచుకున్న ఊహల్లో ఒకటి.
వాస్తవికత నుంచి ఊహాత్మక ఆశ్రయం పొందడం.
గందరగోళానికి పునఃసృష్టి.
క్రమ పద్ధతిలో కాదు, కానీ మరీ జేమ్స్బాండ్ తరహాలో కాకుండా
అందరికీ అర్ధమయ్యే తరహాలో వివరిస్తాను.
"నేనంటే ఇది అని కోరుకుంటా."
కానీ చెప్పాలంటే, "ఇది నేను కాదని భావిస్తున్నా" అన్నట్టుండాలి.
"యవ్వనంలో స్వేచ్ఛగా తిరిగే గూఢచారిగా ఉన్నప్పుడు,
దేశంలోని కీలక రహస్యాలన్నీ మూటగట్టి ఒక ఆకుపచ్చ చాబ్ పెట్టెలో పెట్టుంటారని
సహజంగానే అనుకునేవాడిని,
అది కూడా లండన్, 54 బ్రాడ్వేలో చిక్కుముడిలా కనిపించే కారిడార్ల చివర ఉన్న
సీక్రెట్ సర్వీస్ చీఫ్ వ్యక్తిగత ఆఫీసులో
పెట్టి ఉంటారని భావించా.
అక్కడుండే పత్రాల్లో చాలా రహస్యాలు ఉంటాయని
వాటిని కేవలం చీఫ్ మాత్రమే తాకగలడని విన్నాను.
అయితే ఆ చెడ్డరోజు రానే వచ్చింది
బ్రాడ్వే భవనాలు కూల్చడానికి తెరలేసింది.
మరి చీఫ్ పెట్టె భద్రమేనా?
సుదీర్ఘంగా రహస్యంగా ఉన్న ఆ పెట్టెకి
క్రేన్లు, క్రౌబార్లు, మనుషులు మోక్షం కలిగిస్తారా?
పెట్టె తెరవాలని అయిష్టంగానే నిర్ణయించారు."
తాళంచెవి ఎవరి దగ్గర ఉంది?
"స్పష్టంగా, చీఫ్ దగ్గర లేదది."
"పెట్టె లోపల ఎప్పటికీ చూడకూడదనేది తన పాయింట్.
నీకు తెలియనిది, బయటకి చెప్పలేవు."
పనికిమాలినోడా!
బర్‌గ్లర్ బిల్‌ని పిలిపించండి.
"సంస్థ తన అవసరం మేరకు అడ్డదారులు ఎంచుకుంది,
మరొకదాన్ని ఎంచుకునే సమయం వచ్చినట్టుంది."
"తాళం తెరుచుకుంది."
"పెట్టెలో ఏమీ లేదు. ఖాళీ.
అత్యంత రహస్యం అనుకున్నది అలా వెక్కిరించింది."
ఆగండి!
రహస్య ప్రాంతానికి అడ్డుగా పెట్టిన ఎర కాదుగా ఇది?
"ఆ పెట్టెని గోడ నుంచి సున్నితంగా జరిపారు.
చీఫ్ దాని వెనక తొంగిచూశాడు."
"మాసిపోయిన ఓ జత ప్యాంట్లు బయటకి లాగారు,
వాటికి లేబుల్ అతికించి ఉంది.
అక్కడ రాసిన వివరాల ప్రకారం, ఆ ప్యాంట్లు రుడాల్ఫ్ హెస్ ధరించినవి..."
"...అడాల్ఫ్ హిట్లర్ ప్రతినిధి తనకి కొంత భూభాగం కావాలని
డ్యూక్ ఆఫ్ హామిల్టన్‌తో బేరమాడేందుకు స్కాట్లాండ్ పారిపోతున్నప్పుడు,
తన ఫాసిస్టు ఆలోచనలతో డ్యూక్ ఏకీభవిస్తాడని తప్పుగా భావించాడు
స్కాట్లాండ్‌లో ప్యారాచూట్‌తో దిగిన హిట్లర్ ప్రతినిధి
'శాంతి అనే భ్రమ'లో నంబర్ 3
"ఆ వివరాల కింద వంకరటింకరగా చేతి రాత ఉంది."
"వివరించండి.
జర్మన్ టెక్స్‌టైల్ పరిశ్రమ స్థితి గురించి ఒక ఐడియా ఇవ్వవచ్చు."
పతనమైన దేశం నుంచి వచ్చిన మనుషులు తమ గురించి తాము
అతిగా ఊహించుకోవడం గురించిన కథ అది.
ఇంకా గొప్ప దేశాన్ని కాపాడుతున్నాం, ఇంకా ప్రపంచపు ఆటలో భాగంగా ఉన్నాం అని.
వాస్తవానికి, వారు తమ గతంపై వ్యామోహంతో ప్రయాణిస్తూ
విషాదకరంగా క్షీణించిపోయారు.
మరి మీరు అద్దంలో చూసుకున్నప్పుడు?
ఇప్పుడా? ప్రస్తుతమా?
ఇప్పుడు చాలా ప్రశాంతంగా ఉన్నాను, వయసు రీత్యా.
నేనెవరు, నేనెవరు కాదు అనే రెండిటినీ స్పష్టంగా తెలుసుకున్నా.
అద్దంలో చూసుకున్నప్పుడు మరీ బాధతో అయితే లేను.
మరీ హ్యాంగోవర్ ఉన్నప్పుడు తప్ప.
స్వీయద్వేషం ఉన్న అద్భుతమైన కవిగా మీరు నాకు అనిపిస్తారు.
అవును, నేనూ ఒప్పుకుంటా.
గత కొన్నేళ్ల నుంచే నాకు స్వేచ్ఛ దొరికిందని నేను అనుకుంటున్నా,
నేను ఎందులో నిపుణుడినో అందులో ఉండటాన్ని ప్రేమిస్తా.
రచయితగా మాత్రమే కాదు, అది యాధృచ్చికం, కానీ రాయడాన్ని ప్రేమిస్తా.
సృజనాత్మక జీవితం లేకుంటే, నాకున్న గుర్తింపు చాలా చిన్నది.
ఎవరో ఆడిస్తే ఆడే నటుడిని నేను.
నా పని పట్ల, సాధ్యమైనంత వరకు సంతోషంగా ఉన్నాను.
రాయడాన్ని నేను ప్రేమిస్తా.
అందులో నేను రాక్షసుడిని.
చెప్పుకోడానికి ఇష్టపడను, కానీ సాధించాను, నేనొక కళాకారుడిని.
డిసెంబర్ 12, 2022న డేవిడ్ కార్న్‌వెల్ మరణించారు.
ఆయన వయసు 89 ఏళ్లు.
జేన్ కార్న్‌వెల్ జ్ఞాపకార్ధం
సబ్టైటిల్స్ః బడుగు రవికుమార్